Ιούνιος 2024

Στρατηγική κατά της Απάτης, Διαφθοράς, Σύγκρουσης Συμφερόντων & Διπλής Χρηματοδότησης για Έργα ΤΑΑ





# Πίνακας Περιεχομένων

[Πίνακας Περιεχομένων 1](#_Toc170492260)

[Εισαγωγή 3](#_Toc170492261)

[1 Θεσμικό Πλαίσιο Στρατηγικής κατά της Απάτης 6](#_Toc170492262)

[1.1 Συνθήκη Λειτουργίας ΕΕ και Στρατηγική της ΕΕ για την Καταπολέμηση της Απάτης (CAFS) 6](#_Toc170492263)

[1.2 Ορισμός της απάτης 7](#_Toc170492264)

[1.3 Ενωσιακό Πλαίσιο αντιμετώπισης της Απάτης 8](#_Toc170492265)

[1.3.1 Ενωσιακό Νομοθετικό Πλαίσιο 8](#_Toc170492266)

[1.3.2 Μηχανισμοί υποστήριξης Κ-Μ 9](#_Toc170492267)

[1.4 Εθνικό Νομοθετικό Πλαίσιο Αντιμετώπισης της Απάτης 11](#_Toc170492268)

[2 Βασικές αρχές και προτεραιότητες, στόχοι, στάδια, άξονες της Στρατηγικής κατά της Απάτης 12](#_Toc170492269)

[2.1 Βασικές αρχές και προτεραιότητες στης Στρατηγικής κατά της Απάτης 12](#_Toc170492270)

[2.2 Στόχοι Στρατηγικής κατά της Απάτης των δράσεων του ΤΑΑ 15](#_Toc170492271)

[2.3 Στάδια- Άξονες καταπολέμησης της απάτης 15](#_Toc170492272)

[2.4 Διασφάλιση μη σύγκρουση συμφερόντων 17](#_Toc170492273)

[2.5 Αξιολόγηση Κινδύνων Απάτης 19](#_Toc170492274)

[2.6 Αξιολόγηση κινδύνου διπλής χρηματοδότησης 21](#_Toc170492275)

[3 Ανάπτυξη και Λειτουργία Συστήματος Διαχείρισης Ελέγχου 23](#_Toc170492276)

[3.1 Μηχανισμός Αναχαίτισης Συστήματος Διαχείρισης και Ελέγχου 23](#_Toc170492277)

[3.1.1 Σχεδιασμός 24](#_Toc170492278)

[3.1.2 Εφαρμογή και Λειτουργία 25](#_Toc170492279)

[3.1.3 Παρακολούθηση και ανίχνευση 26](#_Toc170492280)

[3.1.4 Διορθωτικές Δράσεις και Απόκριση 27](#_Toc170492281)

[3.2 Σύστημα Διαχείρισης και Ελέγχου 27](#_Toc170492282)

[3.3 Ελεγκτικοί μηχανισμοί εντός του Υπουργείου Υποδομών και Μεταφορών 28](#_Toc170492283)

[3.3.1 Υπεύθυνος Απάτης του ΥΠΥΜΕ 28](#_Toc170492284)

[3.3.2 Ομάδα Συντονισμού- Task Force 29](#_Toc170492285)

[3.3.3 Γενική Διεύθυνση Οικονομικών Υπηρεσιών ΥΠ.Υ.ΜΕ. 30](#_Toc170492286)

[3.3.4 Μονάδα Εσωτερικού Ελέγχου 30](#_Toc170492287)

[3.3.5 Όργανο Διαχείρισης Κινδύνων 32](#_Toc170492288)

[3.3.6 Υπεύθυνος Παραλαβής και Παρακολούθησης Αναφορών (Υ.Π.Π.Α.) 32](#_Toc170492289)

[3.4 Ελεγκτικοί μηχανισμοί εκτός του Υπουργείου Υποδομών και Μεταφορών 33](#_Toc170492290)

[3.4.1 Ειδική Υπηρεσία Συντονισμού Ταμείου Ανάκαμψης (ΕΥΣΤΑ) 33](#_Toc170492291)

[3.4.2 Εθνική Αρχή Διαφάνειας (Ε.Α.Δ.) 35](#_Toc170492292)

[3.4.3 Ανεξάρτητος Ελεγκτής 35](#_Toc170492293)

[3.4.4 Επιτροπή Δημοσιονομικού Ελέγχου (ΕΔΕΛ) 36](#_Toc170492294)

[3.4.5 Ελεγκτικό Συνέδριο 37](#_Toc170492295)

[3.4.6 Διεύθυνση Δημοσίων Επενδύσεων 37](#_Toc170492296)

[3.4.7 Ειδική Υπηρεσία Ολοκληρωμένου Πληροφοριακού Συστήματος (ΕΥ ΟΠΣ) 38](#_Toc170492297)

[3.5 Ανθρώπινοι Πόροι και Εκπαιδευτικές Δράσεις εντός Υπουργείου Υποδομών και Μεταφορών 38](#_Toc170492298)

# ****Εισαγωγή****

Η Στρατηγική κατά της Απάτης για τα έργα και τις δράσεις του ΤΑΑ έχει ως βασικούς άξονες την πρόληψη, την ανίχνευση και την αποτελεσματική απόκριση σε περιπτώσεις απάτης / διαφθοράς, αποφυγής σύγκρουσης συμφερόντων και διπλής χρηματοδότησης στο σύνολο των εμπλεκόμενων φορέων υλοποίησης δράσεων και έργων TAA, θέτει τους στόχους και εξειδικεύεται με περαιτέρω ενέργειες, όπου απαιτείται.

Πιο συγκεκριμένα, η Στρατηγική Καταπολέμησης της Απάτης για την Ευρωπαϊκή Επιτροπή έχει ως στόχο τη βελτίωση της πρόληψης, της ανίχνευσης και των όρων διεξαγωγής των ερευνών για υποθέσεις απάτης, την εξασφάλιση επαρκούς επανόρθωσης και αποτροπής μέσω αναλογικών και αποτρεπτικών κυρώσεων, καθώς και την εφαρμογή δίκαιων διαδικασιών, ιδίως με την καθιέρωση στρατηγικών κατά της απάτης σε επίπεδο Υπηρεσιών της Επιτροπής και κρατών-μελών, οι οποίες υποστηρίζουν και αποσαφηνίζουν τις διαφορετικές ευθύνες των διαφόρων εμπλεκομένων.

Κύριοι στόχοι της ανωτέρω Στρατηγικής είναι: α) η ενίσχυση ηθικής κουλτούρας, β) η αποτελεσματική συνεργασία μεταξύ των αρμόδιων Εθνικών Αρχών, γ) η αποτελεσματική συνεργασία με τους αρμόδιους εξωτερικούς φορείς, δ) η ενίσχυση της διαφάνειας και ε) η ενίσχυση του Συστήματος Διαχείρισης και Ελέγχου (ΣΔΕ) του ΤΑΑ.

Η Στρατηγική κατά της Απάτης αποτελεί σημαντική υποχρέωση των ελληνικών αρχών και εξετάζεται κατά τη διαδικασία των ελέγχων τόσο από τα εθνικά όσο και από τα ευρωπαϊκά ελεγκτικά όργανα. Η εφαρμογή των μέτρων που καθορίζονται από την Στρατηγική κατά της Απάτης είναι υποχρεωτική για όλες τις υπηρεσίες και τους εποπτευόμενους φορείς του ΥΠΥΜΕ που εμπλέκονται στην προετοιμασία, τον σχεδιασμό, την ανάθεση και την υλοποίηση έργων και δράσεων που χρηματοδοτούνται από το ΤΑΑ.

Τα έργα και οι δράσεις αρμοδιότητας του Υπουργείου Υποδομών και Μεταφορών που χρηματοδοτούνται στο πλαίσιο του ΕΣΑΑ εντάσσονται στους ακόλουθους Πυλώνες και Άξονες:

* Πυλώνας 1 «Πράσινη Μετάβαση», Άξονας 1.3 («Μετάβαση σε ένα πράσινο και βιώσιμο σύστημα μεταφορών»),
* Πυλώνας 2 «Ψηφιακός Μετασχηματισμός», Άξονας 2.2 («Ψηφιακός Μετασχηματισμός του Κράτους»), και
* Πυλώνας 4 «Ιδιωτικές Επενδύσεις και Θεσμικός Μετασχηματισμός», Άξονας 4.6 («Εκσυγχρονισμός και βελτίωση της ανθεκτικότητας κύριων κλάδων οικονομίας της χώρας»).

Αναλυτικά, τα έργα και οι δράσεις με Υπουργείο Ευθύνης το Υπουργείο Υποδομών και Μεταφορών που χρηματοδοτούνται από το Ταμείο Ανάκαμψης και Ανθεκτικότητας, ανά Πυλώνα και Άξονα του ΤΑΑ, είναι ως ακολούθως:

| **Πυλώνας** | **Άξονας** | **Δράση** | **Φορείς Υλοποίησης** |
| --- | --- | --- | --- |
| **1. «Πράσινη Μετάβαση»** | *1.3 «Μετάβαση σε ένα πράσινο και βιώσιμο σύστημα μεταφορών»* | ID 16924: Ηλεκτροκίνηση συγκοινωνιών / Υποπράξη: Δημόσιες Μεταφορές – Ηλεκτροκίνηση | Δ3 |
| ID 16924: Ηλεκτροκίνηση συγκοινωνιών / Υποπράξεις: Πράσινα Ταξί, Φορτίζω Παντού και Φορτίζω Παντού-Τεχνική Βοήθεια | ΑΤΗ |
| **2. «Ψηφιακός Μετασχηματισμός»** | *2.2 «Ψηφιακός Μετασχηματισμός του Κράτους»* | ID 16824: Ηλεκτρονικά Μητρώα (Ανάπτυξη και λειτουργική υποστήριξη διαδικτυακής Πλατφόρμας Μητρώου Υποδομών και Φορέων Αγοράς Ηλεκτροκίνησης (ΜΥΦΑΗ)) | ΕΛΚΕ ΕΜΠ |
| ID 16778: Ψηφιοποίηση των αρχείων απαλλοτριώσεων (Υποέργο 5: Σχεδιασμός, Υλοποίηση και θέση σε λειτουργία: Ολοκληρωμένου Γεωγραφικού Πληροφοριακού Συστήματος Ενιαίου ψηφιακού Χάρτη Απαλλοτριώσεων και Διεκδικήσεων της χώρας (e-apallotriosis) | Δ11 |
| **4. «Ιδιωτικές Επενδύσεις και Θεσμικός Μετασχηματισμός»** | *4.6 «Εκσυγχρονισμός και βελτίωση της ανθεκτικότητας κύριων κλάδων οικονομίας της χώρας»* | ID 16628: Κατασκευή του τμήματος Τρίκαλα – Εγνατία του Αυτοκινητοδρόμου Κεντρικής Ελλάδας (Ε65) | ΕΥΔΕ ΚΣΕΣΠ |
| ID 16630: Βόρειος Οδικός Άξονας Κρήτης (ΒΟΑΚ) / Υποπράξεις: Χανιά-Ηράκλειο & Χερσόνησος – Νεάπολη και Νεάπολη-Άγιος Νικόλαος | Δ16 |
| ID 16630: Βόρειος Οδικός Άξονας Κρήτης (ΒΟΑΚ) / Υποπράξη: Νεάπολη-Άγιος Νικόλαος | ΕΥΔΕ ΚΣΣΥ |
| ID 16631: Έργα Βελτίωσης Οδικής Ασφάλειας στο εθνικό και επαρχιακό οδικό δίκτυο | Περιφέρεια Πελοποννήσου |
| ID 16833: Παρεμβάσεις Αναβάθμισης σε Περιφερειακά Αεροδρόμια / Υποπράξη: Υλοποίηση Εργασιών Διόρθωσης -Συμμόρφωσης με τον EASA | Δ15 |
| ID 16833: Παρεμβάσεις Αναβάθμισης σε Περιφερειακά Αεροδρόμια / Υποπράξη: Πύργοι Απομακρυσμένου Ελέγχου για τα Ελληνικά Περιφερειακά Αεροδρόμια | Δ15 |
| ID 16892 Αναβάθμιση Υφιστάμενης Σιδηροδρομικής Γραμμής Προ­αστια­κού Σιδηροδρόμου Δυτικής Αττικής | ΟΣΕ |
| ID 16937: Ολοκληρωμένο σύστημα διαχείρισης υποδομών και μεταφορών | Δ11 |
| ID 16949 Έξυπνες Γέφυρες | ΤΕΕ |
| ID 16959 Ψηφιακός μετασχηματισμός του Οργανισμού Σιδηροδρόμων Ελλάδος | ΟΣΕ |
| ID 16982 Οργανωτική Μεταρρύθμιση του Σιδηροδρομικού Τομέα | Δ33  (Εταίροι Δ14, Δ3 και ΡΑΣ) |
| ID 16999: Αποκατάσταση οδικού δικτύου μετά τις καταστρεπτικές συνέπειες της καταιγίδας «DANIEL» | ΕΥΔΕ ΚΣΣΥ |
| ID 16999 Αποκατάσταση σιδηροδρομικού δικτύου μετά τις καταστρεπτικές συνέπειες της καταιγίδας «DANIEL» και «ELIAS» |  |
| ID 17015: Παροχή υπηρεσιών «Ανεξάρτητου Ελεγκτή» σύμφωνα με τα προβλεπόμενα στο Σύστημα Διαχείρισης & Ελέγχου του ΤΑΑ για έργα του Υπ. Υποδομών & Μεταφορών | Δ11 |

Στο παρόν κείμενο αναλύονται οι αρχές, προτεραιότητες, στόχοι, στάδια και οι άξονες που θέτει η Στρατηγική κατά της Απάτης. Στη συνέχεια αναλύεται η διαδικασία που απαιτείται για την αξιολόγηση του κινδύνου απάτης, τα βήματα για την υλοποίηση του συστήματος ελέγχου και διαχείρισης, καθώς και οι ελεγκτικοί μηχανισμοί που λειτουργούν τόσο εντός όσο και εκτός του Υπουργείου Υποδομών και Μεταφορών και εμπλέκονται στη διαχείριση και τον έλεγχο των έργων και των δράσεων που χρηματοδοτούνται από το ΤΑΑ. Τέλος, γίνεται αναφορά στην αξιοποίηση των ανθρώπινων πόρων και τις εκπαιδευτικές δράσεις εντός του Υπουργείου Υποδομών και Μεταφορών με στόχο την αποτελεσματική εφαρμογή της Στρατηγικής κατά της Απάτης.

Σημειώνεται ότι οι Φορείς Υλοποίησης (ΦΥ) έργων ΤΑΑ του Υπουργείου Υποδομών και Μεταφορών διαθέτουν ήδη από το 2022 **εγχειρίδια διοικητικής ικανότητας** με αναλυτικές διαδικασίες για την υλοποίηση συγχρηματοδοτούμενων έργων / δράσεων, ωστόσο για την αντιμετώπιση ειδικά των υποχρεώσεων χρηματοδότησης από το ΤΑΑ με βάση το ΣΔΕ ΤΑΑ και κυρίως για την αντιμετώπιση των θεμάτων αποφυγής σύγκρουσης συμφερόντων, διπλής χρηματοδότησης και καταπολέμησης της απάτης και διαφθοράς ανέκυψε η ανάγκη εμπλουτισμού των εγχειριδίων αυτών με τις ακόλουθες Διαδικασίες:

* Δ\_ΤΑΑ. 01: Ένταξη Πράξης στο ΤΑΑ
* Δ\_ΤΑΑ. 02: Ωρίμανση & Ανάθεση Έργου ΤΑΑ
* Δ\_ΤΑΑ.03: Υλοποίηση Έργου ΤΑΑ
* Δ\_ΤΑΑ.04: Ολοκλήρωση Έργου ΤΑΑ
* Δ\_ΤΑΑ.05: Επίτευξη Οροσήμων Στόχων Πληρωμής Έργου ΤΑΑ
* Δ\_ΤΑΑ.06: Αξιολόγηση Κινδύνων Απάτης Έργου ΤΑΑ
* Δ\_ΤΑΑ.07: Υποδοχή και Εξέταση Καταγγελιών

# ****Θεσμικό Πλαίσιο Στρατηγικής κατά της Απάτης****

## Συνθήκη Λειτουργίας ΕΕ και Στρατηγική της ΕΕ για την Καταπολέμηση της Απάτης (CAFS)

H καταπολέμηση της απάτης αποτελεί σημαντικό πυλώνα για τη διασφάλιση των οικονομικών συμφερόντων της ΕΕ, δεδομένου ότι η δράση της ΕΕ στο πεδίο του ελέγχου του προϋπολογισμού βασίζεται στις αρχές της διασφάλισης της ορθής εκτέλεσης του προϋπολογισμού της ΕΕ και της προστασίας των οικονομικών συμφερόντων της Ένωσης και της καταπολέμησης της απάτης.

Τόσο στην ιδρυτική συνθήκη της ΕΚ (ΣΕΚ, άρθρο 280) όσο και στη Συνθήκη για τη Λειτουργία της (ΣΛΕΕ, άρθρο 325) αναφέρεται ρητά ότι η Ένωση και τα κράτη μέλη καταπολεμούν την απάτη ή οιαδήποτε άλλη παράνομη δραστηριότητα κατά των οικονομικών συμφερόντων της Ένωσης, λαμβάνοντας μέτρα τα οποία θα έχουν αποτρεπτικό χαρακτήρα και θα προσφέρουν αποτελεσματική προστασία στα κράτη μέλη καθώς και στα θεσμικά και λοιπά όργανα και τους οργανισμούς της Ένωσης.

Παράλληλα, τα κράτη μέλη οφείλουν να λαμβάνουν τα ίδια μέτρα καταπολέμησης της απάτης κατά των οικονομικών συμφερόντων της Ένωσης με εκείνα που λαμβάνουν για την καταπολέμηση της απάτης κατά των ιδίων οικονομικών συμφερόντων.

Επίσης, τα κράτη μέλη συντονίζουν τη δράση τους σχετικά με την προστασία των οικονομικών συμφερόντων της Ένωσης κατά της απάτης. Για τον σκοπό αυτό, διοργανώνουν μαζί με την Επιτροπή, στενή και τακτική συνεργασία μεταξύ των αρμόδιων αρχών και διοικητικών υπηρεσιών τους.

Σύμφωνα με την Ανακοίνωση της Ευρωπαϊκής Επιτροπής σχετικά με τη Στρατηγική της Επιτροπής για την Καταπολέμηση της Απάτης (COM (2011) 376), γενικός στόχος της Στρατηγικής είναι η βελτίωση της πρόληψης, της ανίχνευσης και των όρων διεξαγωγής των ερευνών για υποθέσεις απάτης, η εξασφάλιση επαρκούς επανόρθωσης και αποτροπής, χάρη σε αναλογικές και αποτρεπτικές κυρώσεις, και η εφαρμογή δίκαιων διαδικασιών, ιδίως µε την καθιέρωση στρατηγικών κατά της απάτης σε επίπεδο υπηρεσιών της Επιτροπής οι οποίες να σέβονται και να αποσαφηνίζουν τις διαφορετικές ευθύνες των διαφόρων εμπλεκομένων.

Η στρατηγική έχει ως στόχο την ενίσχυση της προστασίας των συμφερόντων της Ένωσης βελτιώνοντας ολόκληρο τον κύκλο καταπολέμησης της απάτης, καλύπτοντας την πρόληψη, την ανίχνευση, τις έρευνες, τις κυρώσεις και την ανάκτηση των κονδυλίων σε περίπτωση που αποδειχθεί απάτη εις βάρος των συμφερόντων της ΕΕ.

## Ορισμός της απάτης

Σύμφωνα με την Οδηγία 2017/1371 του Ευρωπαϊκού Κοινοβουλίου και του Συμβουλίου, απάτη[[1]](#footnote-2) εις βάρος των οικονομικών συμφερόντων[[2]](#footnote-3) της Ένωσης θεωρείται κάθε ενέργεια ή παράλειψη σχετικά με:

i) τη χρήση ή την υποβολή ψευδών, ανακριβών ή ελλιπών δηλώσεων ή εγγράφων, με αποτέλεσμα την υπεξαίρεση ή την εσφαλμένη παρακράτηση πόρων ή στοιχείων ενεργητικού που προέρχονται από τον προϋπολογισμό της Ένωσης ή από προϋπολογισμούς των οποίων η διαχείριση ασκείται από την Ένωση ή για λογαριασμό της,

ii) την αποσιώπηση πληροφοριών κατά παράβαση ειδικής υποχρέωσης, ή

iii) την κατάχρηση αυτών των πόρων ή στοιχείων ενεργητικού, για σκοπούς άλλους από αυτούς για τους οποίους χορηγήθηκαν αρχικώς

και αφορά σε δαπάνες (που είτε σχετίζονται είτε δεν σχετίζονται με προμήθειες) και σε έσοδα (είτε αυτά προκύπτουν από ίδιους πόρους ΦΠΑ είτε όχι).

Η απάτη διακρίνεται από την παρατυπία[[3]](#footnote-4) από το στοιχείο της πρόθεσης (δόλου), καθώς η παρατυπία καλύπτει συμπεριφορές που ενέχουν ή όχι πρόθεση. Συνεπώς, για τον ορισμό της απάτης θα πρέπει να τονιστεί ο συνδυασμός τριών πτυχών μιας πράξης ή παράληψης, ήτοι:

* παρατυπία,
* πρόθεση, και
* επιζήμιες επιπτώσεις[[4]](#footnote-5).

Στο πλαίσιο της διερεύνησης μιας καταγγελίας, εξετάζεται κατά πόσο αυτή:

* συνδέεται ή όχι με παρατυπία,
* ενέχει ή όχι στοιχεία για ένδειξη[[5]](#footnote-6) απάτης,
* εάν η ένδειξη απάτης είναι βάσιμη και, συνεπώς, αποτελεί υπόνοια[[6]](#footnote-7) απάτης.

## Ενωσιακό Πλαίσιο αντιμετώπισης της Απάτης

### Ενωσιακό Νομοθετικό Πλαίσιο

Προκειμένου για την προάσπιση των οικονομικών συμφερόντων της ΕΕ, όπως περιγράφονται στην Συνθήκη για τη Λειτουργία της ΕΕ (ΣΛΕΕ), καθώς και την υλοποίηση της Στρατηγικής κατά της απάτης, τα Κράτη – Μέλη (Κ-Μ) της ΕΕ υποχρεούνται να προσαρμόσουν τις πολιτικές και δράσεις τους στο ενωσιακό θεσμικό πλαίσιο που διέπει τη λειτουργία της Ε.Ε. Tο ενωσιακό νομοθετικό πλαίσιο για την καταπολέμηση της απάτης αποτελείται από τα ακόλουθα έγγραφα / κανονισμούς:

* **Συνθήκη για τη Λειτουργία της ΕΕ (2016/ C 202/01),**
* **Στρατηγική της Επιτροπής για την Καταπολέμηση της Απάτης (COM 2011 376)** σχετικά με τη στρατηγική της Επιτροπής για την καταπολέμηση της απάτης και συναφείς με αυτή πράξεις[[7]](#footnote-8)
* **Στρατηγική της Επιτροπής για την καταπολέμηση της απάτης: ενισχυμένη δράση για την προστασία του προϋπολογισμού της ΕΕ (COM (2019) 196),**
* **Σχέδιο δράσης της Στρατηγικής της Επιτροπής για την καταπολέμηση της απάτης – Αναθεώρηση του 2023 (COM (2023) 405),**
* **Κανονισμός (ΕΕ, Ευρατόμ) αριθμ. 883/2013** του Ευρωπαϊκού Κοινοβουλίου και του Συμβουλίου της 11ης Σεπτεμβρίου 2013 σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του Κανονισμού (ΕΚ) αριθμ. 1073/1999 του Ευρωπαϊκού Κοινοβουλίου και του Συμβουλίου και του Κανονισμού (Ευρατόμ) αριθμ. 1074/1999 του Συμβουλίου,
* **Κανονισμός (ΕΕ, Ευρατόμ) 2018/1046** του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012,
* **Διοργανική Συμφωνία**, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και για τους νέους ίδιους πόρους, συμπεριλαμβανομένου ενός χάρτη πορείας για την εισαγωγή νέων ιδίων πόρων, Μέρος IIΙ,
* **Κανονισμός του Ευρωπαϊκού Κοινοβουλίου (Δεκέμβριος 2019),**
* **Κανονισμός (ΕΕ) 2021/240 του Ευρωπαϊκού Κοινοβουλίου και του Συμβουλίου**, για τη θέσπιση του Μέσου Τεχνικής Υποστήριξης,
* **Κανονισμός (ΕΕ) 2021/241 του Ευρωπαϊκού Κοινοβουλίου και του Συμβουλίου** της 12ης Φεβρουαρίου 2021 για τη θέσπιση του Μηχανισμού Ανάκαμψης και Ανθεκτικότητας,
* **Κανονισμός (ΕΕ) 2017/1939 του Συμβουλίου**, της 12ης Οκτωβρίου 2017, σχετικά με την εφαρμογή ενισχυμένης συνεργασίας για τη σύσταση της Ευρωπαϊκής Εισαγγελίας,
* **Οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου,** της 5ης Ιουλίου 2017, σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης,
* **Εκτελεστική Απόφαση (10152/21) του Συμβουλίου για την έγκριση της αξιολόγησης του Σχεδίου Ανάκαμψης και ανθεκτικότητας της Ελλάδας και Παράρτημα (10152/21 ΑDD 1),**
* **Κατευθυντήριες γραμμές για την αποφυγή και τη διαχείριση συγκρούσεων συμφερόντων στο πλαίσιο του Δημοσιονομικού Κανονισμού (2021/C 121/01),**
* **Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου**, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ,
* **Οδηγία 2014/25/ΕΕ του Ευρωπαϊκού Κοινοβουλίου και του Συμβουλίου**, της 26ης Φεβρουαρίου 2014, σχετικά τις προμήθειες φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ.

### Μηχανισμοί υποστήριξης Κ-Μ

Στο πλαίσιο της υλοποίησης του ανωτέρω θεσμικού πλαισίου για την καταπολέμηση της απάτης και την προστασία των οικονομικών συμφερόντων της, η ΕΕ έχει θεσμοθετήσει μια σειρά από μηχανισμούς μέσω των οποίων στηρίζει τα Κ-Μ της στην υποχρέωσή τους να καταπολεμούν την απάτη και να συντονίζουν τις δράσεις που αναλαμβάνουν έναντι αυτής μέσω της στενής και τακτικής συνεργασίας μεταξύ των αρμόδιων διοικητικών υπηρεσιών τους.

Πιο συγκεκριμένα, τα Κ-Μ της ΕΕ δύνανται να αξιοποιήσουν τους ακόλουθους μηχανισμούς:

* **Ευρωπαϊκή Υπηρεσία Καταπολέμησης της Απάτης OLAF (**[**https://anti-fraud.ec.europa.eu/index\_el**](https://anti-fraud.ec.europa.eu/index_el)**)** που διερευνά περιπτώσεις απάτης εις βάρος του προϋπολογισμού της ΕΕ, διαφθοράς και σοβαρών παραπτωμάτων από τα ευρωπαϊκά θεσμικά όργανα, ενώ παράλληλα χαράσσει την πολιτική της ΕΕ για την καταπολέμηση της απάτης. Η Υπηρεσία, ανάμεσα σε άλλα, είναι επιφορτισμένη με τη διεξαγωγή εξωτερικών και εσωτερικών διοικητικών ερευνών μέσω επιτόπιων ελέγχων και επιθεωρήσεων, ενώ, σύμφωνα με τον αναθεωρημένο κανονισμό της, έχει πρόσβαση σε πληροφορίες τραπεζικών λογαριασμών.
* **Ευρωπαϊκή Εισαγγελία (EPPO,** [**https://www.eppo.europa.eu/en**](https://www.eppo.europa.eu/en) **),** αποστολή της οποίας είναι η καταπολέμηση της απάτης σε βάρος του προϋπολογισμού της ΕΕ. Έχει την εξουσία να διεξάγει έρευνες, να ασκεί διώξεις για εγκλήματα που θίγουν τα οικονομικά συμφέροντα της ΕΕ και να παραπέμπει ενώπιον της δικαιοσύνης τους δράστες αξιόποινων πράξεων. Διεξάγει διασυνοριακές έρευνες για υποθέσεις απάτης που αφορούν κονδύλια της ΕΕ, διαφθορά που βλάπτει ή ενδέχεται να βλάψει τα οικονομικά συμφέροντα της ΕΕ, υπεξαίρεση κονδυλίων ή περιουσιακών στοιχείων της ΕΕ από δημόσιο λειτουργό, νομιμοποίηση εσόδων από παράνομες δραστηριότητες, καθώς και άλλες αξιόποινες πράξεις άρρηκτα συνδεδεμένες με τις προηγούμενες κατηγορίες. Συνεργάζεται στενά με τις εθνικές αρχές επιβολής του νόμου, καθώς και άλλους φορείς όπως η Eurojust, η OLAF και η Europol.
* **Hercule Component (**[**https://anti-fraud.ec.europa.eu/policy/union-anti-fraud-programme-uafp/union-anti-fraud-programme-hercule-component \_en**](https://anti-fraud.ec.europa.eu/policy/union-anti-fraud-programme-uafp/union-anti-fraud-programme-hercule-component%20_en)**)** ως μέσο χρηματοδότησης των αρμόδιων αρχών των Κ-Μ με στόχο την ενίσχυση της επιχειρησιακής και τεχνικής ικανότητας των Κ-Μ να ερευνήσουν δράσεις εις βάρος των οικονομικών συμφερόντων της ΕΕ. Η οικονομική ενίσχυση που παρέχεται αξιοποιείται για την αγορά τεχνικού εξοπλισμού και εργαλείων, εκπαίδευση, έρευνα, ενίσχυση της συνεργασίας και του συντονισμού, ανταλλαγή προσωπικού και διάχυσης βέλτιστων πρακτικών.
* **Σύστημα Πληροφοριών για την Καταπολέμηση της Απάτης** **AFIS** (Anti-Fraud Information System, <https://anti-fraud.ec.europa.eu/policy/union-anti-fraud-programme-uafp/union-anti-fraud-programme-afis-component_en>) υπό τη διαχείριση της OLAF, το οποίο στηρίζει την εφαρμογή της νομοθεσίας σε τελωνεία και αγροτικά θέματα με την παροχή εργαλείων για την ανταλλαγή πληροφοριών και τη διοικητική συνδρομή σε αυτές τις επιχειρησιακές δραστηριότητες.
* **Ηλεκτρονικό** **Σύστημα Διαχείρισης Παρατυπιών** **IMS** (Irregularity Management System,<https://anti-fraud.ec.europa.eu/policy/union-anti-fraud-programme-uafp/union-anti-fraud-programme-ims-component_en> ) το οποίο αποτελεί τμήμα του AFIS και διευκολύνει την αναφορά παρατυπιών και απάτης σε διάφορους τομείς αρμοδιότητας, ανάμεσά τους και δράσεις/ έργα που χρηματοδοτούνται από το ΤΑΑ.
* **Σύστημα Έγκαιρου Εντοπισμού και Αποκλεισμού EDES (Early Detection and Exclusion System,**[**https://commission.europa.eu/strategy-and-policy/eu-budget/how-it-works/annual-lifecycle/implementation/anti-fraud-measures/edes\_en**](https://commission.europa.eu/strategy-and-policy/eu-budget/how-it-works/annual-lifecycle/implementation/anti-fraud-measures/edes_en)**)**,που χρησιμοποιείται για την ενίσχυση της προστασίας των οικονομικών συμφερόντων της ΕΕ και τη διασφάλιση της χρηστής οικονομικής διαχείρισης, μέσω του εντοπισμού αναξιόπιστων προσώπων και οντοτήτων που υποβάλλουν αίτηση για κονδύλια της ΕΕ ή έχουν νομικές δεσμεύσεις έναντι θεσμικών και λοιπών οργάνων και οργανισμών της ΕΕ ή στους οποίους έχουν επιβληθεί κυρώσεις. Οι κανόνες για το EDES καθορίζονται από τον Δημοσιονομικό Κανονισμό (ΕΕ, Ευρατόμ) 2018/1046 του Ευρ. Κοινοβουλίου και του Συμβουλίου σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης.
* **Κεντρικό Ηλεκτρονικό Σύστημα Πληροφοριών για τις Πληρωμές CESOP** (Central Electronic System of Payment Information, <https://taxation-customs.ec.europa.eu/taxation-1/central-electronic-system-payment-information-cesop_en> ) για τη διαβίβαση και την ανταλλαγή δεδομένων για διασυνοριακές πληρωμές με σκοπό την καταπολέμηση της απάτης στον τομέα του ΦΠΑ. Το σύστημα ξεκίνησε τη λειτουργία του τον Ιανουάριο 2024 και τηρεί αρχεία με πληροφορίες για διασυνοριακές πληρωμές εντός της ΕΕ, καθώς και πληρωμές σε παρόχους που είναι εγκατεστημένοι σε τρίτες χώρες ή εδάφη .
* **Εργαλείο Arachne (**[**https://ec.europa.eu/social/main.jsp?catId=325& intPageId=3587&langId=en**](https://ec.europa.eu/social/main.jsp?catId=325&%20intPageId=3587&langId=en)**) ,** το οποίο αναπτύχθηκε από την ΕΕ και αποτελεί ένα εξελιγμένο εργαλείο εκτίμησης και κατάταξης κινδύνου με σκοπό να στηρίξει τις διαχειριστικές αρχές που είναι αρμόδιες για τα ευρωπαϊκά διαρθρωτικά και επενδυτικά ταμεία ώστε να εντοπίσουν αποτελεσματικά τα έργα, τις συμβάσεις, τους αναδόχους και τους δικαιούχους που παρουσιάζουν τον μεγαλύτερο κίνδυνο να διαπράξουν απάτη, σύγκρουση συμφερόντων και άλλες παρατυπίες.

## Εθνικό Νομοθετικό Πλαίσιο Αντιμετώπισης της Απάτης

Το ανωτέρω ενωσιακό θεσμικό πλαίσιο έχει ενσωματωθεί και στην ελληνική νομοθεσία προκειμένου για την καταπολέμηση της απάτης σε δράσεις που χρηματοδοτούνται από το ΤΑΑ. Το εθνικό πλαίσιο αντιμετώπισης και καταπολέμησης της απάτης αποτελείται από:

* **Ν. 4622/2019** (ΦΕΚ Α’ 133/2019) Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης,
* **Ν. 4820/2021** (ΦΕΚ Α’ 130/2021) «Οργανικός Νόμος του Ελεγκτικού Συνεδρίου και άλλες ρυθμίσεις και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας και το άρθρο 200 αναφορικά με της αρμοδιότητες του Ελεγκτικού Συνεδρίου σχετικά με τα χρηματοδοτούμενα από το ΤΑΑ έργα και δράσεις,
* **Ν. 4822/2021** (ΦΕΚ Α’ 135/2021) Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας,
* **Ν. 4738/2020 (ΦΕΚ Α’ 207/2020)** και το άρθρο 271 σχετικά με την σύσταση της Ειδικής Υπηρεσίας Συντονισμού του Ταμείου Ανάκαμψης,
* **Κ.Υ.Α. 35259/24.03.2021** (ΦΕΚ Β’ 1197/2021)«Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης,
* **Υ.Α. 119126 ΕΞ 2021** (ΦΕΚ Β’ 4498/2021) «Σύστημα Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας»,
* **Ν. 4915/2022** (ΦΕΚ Α’ 63/2022) σχετικά με το Εθνικό Στρατηγικό Σχέδιο Καταπολέμησης της Διαφθοράς,
* **Ν. 4412/2016** (ΦΕΚ Α’ 147/2016) «Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ),
* **Ν. 4413/2016** (ΦΕΚ Α’ 148/2016) «Ανάθεση και εκτέλεση συμβάσεων παραχώρησης, Εναρμόνιση με την Οδηγία 2014/23/ΕΕ του Ευρ. Κοινοβουλίου και του Συμβουλίου σχετικά με την ανάθεση συμβάσεων παραχώρησης (ΕΕ L.94/1/2014) και άλλες διατάξεις,
* **Ν. 4990/2022** (ΦΕΚ A' 210/11.11.2022) Προστασία προσώπων που αναφέρουν παραβιάσεις ενωσιακού δικαίου - Ενσωμάτωση της Οδηγίας (ΕΕ) 2019/1937 του Ευρωπαϊκού Κοινοβουλίου και του Συμβουλίου της 23ης Οκτωβρίου 2019 (L 305) και λοιπές επείγουσες ρυθμίσεις,
* **Ν. 4795/2021** (ΦΕΚ Α’ 62/2021) «Σύστημα Εσωτερικού Ελέγχου του Δημόσιου Τομέα, Σύμβουλος Ακεραιότητας στη δημόσια διοίκηση και άλλες διατάξεις για τη δημόσια διοίκηση και την τοπική αυτοδιοίκηση»,
* **115223/29-04-2021 Διαπιστωτική Πράξη του ΥΠ.Υ.Με.** σχετικά με τη σύσταση Μονάδας Εσωτερικού Ελέγχου στο Υπουργείο Μεταφορών και Υποδομών σύμφωνα με το άρθρο 39 του Ν. 4622/2019,
* **Απόφαση Διοικητή ΕΥΣΤΑ 30875 ΕΞ 2024/26.02.2024** περί έγκρισης αναθεώρησης στρατηγικής Καταπολέμησης της Απάτης στις Δράσεις του Ταμείου Ανάκαμψης και Ανθεκτικότητας,
* **Ν. 4314/2014** ( ΦΕΚ Α’ 265/2014)σχετικά με την σύσταση και τον ορισμό της ΕΔΕΛ ως αρχής Ελέγχου.

# ****Βασικές αρχές και προτεραιότητες, στόχοι, στάδια, άξονες της Στρατηγικής κατά της Απάτης****

Όλοι οι φορείς που διαχειρίζονται κονδύλια της ΕΕ είναι υποχρεωμένοι να αποτρέπουν τις παρατυπίες και τις απάτες, ενώ παράλληλα πρέπει να υιοθετούν μέτρα και διαδικασίες που έχουν ως στόχο την πρόληψη και την ανίχνευση παρατυπιών, παραλείψεων και περιπτώσεων απάτης.

## Βασικές αρχές και προτεραιότητες στης Στρατηγικής κατά της Απάτης

Σύμφωνα με την CAFS 2011, οι βασικές αρχές και προτεραιότητες της Στρατηγικής της Επιτροπής για την Καταπολέμηση της Απάτης εφαρμόζονται τόσο αναφορικά με τις δαπάνες όσο και με τα έσοδα του προϋπολογισμού.

Οι κύριες κατευθυντήριες αρχές και τα πρότυπα-στόχοι της πολιτικής της Επιτροπής στον τομέα αυτό είναι:

* **Η δεοντολογία****[[8]](#footnote-9)**: Η Επιτροπή και οι υπόλοιπες αρχές που είναι αρμόδιες για τη διαχείριση κονδυλίων της ΕΕ πρέπει να τηρούν τα πλέον αυστηρά πρότυπα δεοντολογίας και ακεραιότητας. Το προσωπικό τους πρέπει να συµµορφώνεται µε τα πρότυπα αυτά και να λαμβάνει επαρκή κατάρτιση, τόσο σχετικά µε τους κινδύνους που ενέχει η απάτη όσο και σχετικά µε την ανάγκη καταπολέμησής της.
* **Η ενίσχυση της διαφάνειας**: Πρόκειται για σημαντικό εργαλείο στο πλαίσιο της καταπολέμησης της απάτης. Οι συναφείς πληροφορίες σχετικά µε τη χρησιμοποίηση κονδυλίων της ΕΕ θα πρέπει στο μέτρο του δυνατού να είναι διαθέσιμες σε μορφότυπο το οποίο να είναι δυνατό να ελεγχθεί, συγκριθεί και αναλυθεί µε σκοπό την πάταξη της απάτης, τηρουμένων των σχετικών κανόνων προστασίας δεδομένων.
* **Η πρόληψη της απάτης:** Ο σχεδιασμός των προγραµµάτων δαπανών αποτελεί το πρώτο στάδιο της αποτελεσματικής πρόληψης της απάτης. Συνεπώς, η ανάλυση της πιθανότητας έκθεσης στον κίνδυνο απάτης θα συμπεριλαμβάνεται σε μελέτες σκοπιμότητας και εκτιμήσεις αντικτύπου, οσάκις τούτο κρίνεται σκόπιμο. Κατά το στάδιο υλοποίησης των διαφόρων προγραµµάτων, η προσφυγή σε αποδοτικούς από πλευράς κόστους και βασισμένους στους κινδύνους µηχανισμούς παρακολούθησης και ελέγχους αναμένεται να διασφαλίσει τη δέουσα άμβλυνση του κινδύνου απάτης.
* **Η ουσιαστική ικανότητα διερεύνησης των υποθέσεων:** Η ύπαρξη κατάλληλων εργαλείων και κινήτρων έχει σημασία για την αποτελεσματική ανίχνευση και διερεύνηση των περιπτώσεων απάτης. Οσάκις υπάρχουν υπόνοιες για τη διάπραξη απάτης, τα όργανα που είναι επιφορτισμένα µε την πάταξη της απάτης πρέπει να διαθέτουν διακριτική πρόσβαση στις αναγκαίες πληροφορίες, σε συνεργασία µε τα θεσμικά όργανα και τους φορείς που συµµετέχουν στην εκάστοτε διαδρομή ελέγχου και σε συµµόρφωση µε τους ισχύοντες κανονισμούς. Εξάλλου, τα συµµετέχοντα θεσμικά όργανα και φορείς χρειάζονται επαρκή και έγκαιρη πληροφόρηση από µέρους του οργάνου που διεξάγει την έρευνα, προκειμένου να λάβουν µέτρα πρόληψης και να αποτρέψουν τη συνέχιση των τυχόν παρατυπιών ή της απάτης εις βάρος του προϋπολογισμού της ΕΕ. Τα άτοµα που καταγγέλλουν παρατυπίες, οι µμάρτυρες και οι πληροφοριοδότες χρειάζονται ευχερείς, ασφαλείς και ταχείες διαδικασίες για να γνωστοποιούν περιπτώσεις απάτης.
* **Ο κυρώσεις**. Η δικαιοσύνη πρέπει να απονέμεται µε ευθυδικία και εντός εύλογου χρονικού διαστήματος. Οι σχετικές διαδικασίες πρέπει να προβλέπουν ενισχυμένα πρότυπα ευθυδικίας, µε τη χρησιμοποίηση µηχανισμών που επιτρέπουν την ταχεία και ανεξάρτητη ανάληψη δράσης. Επιπλέον των επαρκών κυρώσεων, επιβάλλεται να αφαιρούνται µε αποτελεσματικότητα από άτοµα που έχουν καταδικασθεί ή στα οποία έχουν επιβληθεί διοικητικές κυρώσεις τα περιουσιακά οφέλη που έχουν αποκομίσει από την παράνομη συμπεριφορά τους, οι δε πόροι που αποκτήθηκαν µε απατηλές πρακτικές πρέπει να ανακτώνται.
* **Η καλή συνεργασία μεταξύ εσωτερικών και εξωτερικών παραγόντων**. Ειδικότερα, η καλή συνεργασία µεταξύ της ΕΕ και των αρμόδιων εθνικών αρχών, καθώς και μεταξύ των υπηρεσιών όλων των ενδιαφερόμενων θεσμικών οργάνων, αποτελεί προϋπόθεση για την αποτελεσματική καταπολέμηση της απάτης. Η Επιτροπή λαμβάνει υπόψη τον σημαντικό ρόλο των εταίρων εφαρμογής µε τους οποίους συνεργάζεται, ιδίως στο πλαίσιο συστημάτων επιμερισμένης διαχείρισης.

Η Στρατηγική κατά της Απάτης αναθεωρήθηκε το 2019 καθώς και το 2023 (όπως αναλύεται στη συνέχεια), με πρόσθετη αρχή την δέσμευση για αποτελεσματική εσωτερική και εξωτερική επικοινωνία σχετικά με την καταπολέμηση της απάτης και την ενίσχυση των συνιστωσών του κύκλου καταπολέμησης αυτής μέσω της πρόληψης, του εντοπισμού, της διερεύνησης και τη διόρθωσης, διατηρώντας, ταυτόχρονα, τον συνολικό στόχο της CAFS 2011.

Με την αναθεωρημένη Στρατηγική κατά της Απάτης το 2019, η Ευρωπαϊκή Επιτροπή καθόρισε τους στόχους προτεραιότητας που σχετίζονται με τη βελτίωση της συλλογής και ανάλυσης δεδομένων καθώς και του συντονισμού, της συνεργασίας και των διαδικασιών. Οι στόχοι αυτοί είναι:

* **Η συλλογή και ανάλυση δεδομένων**, για καλύτερη κατανόηση των μορφών απάτης, των προφίλ των απατεώνων και των συστημικών τρωτών σημείων που συνδέονται με την απάτη εις βάρος του προϋπολογισμού της ΕΕ
* **Ο συντονισμός, η συνεργασία και οι διαδικασίες**, με βελτιστοποίησή τους για την καταπολέμηση της απάτης, ιδίως μεταξύ των υπηρεσιών και των εκτελεστικών οργανισμών της Επιτροπής
* **Η ακεραιότητα και συμμόρφωση,** με στόχο τη διασφάλιση ότι οι φορείς χάραξης πολιτικής και το προσωπικό της ΕΕ συμμορφώνονται με τα υψηλότερα δυνατά πρότυπα επαγγελματικής ηθικής
* **Η τεχνογνωσία και εξοπλισμός,** προκειμένου να διασφαλίζεται επαρκής τεχνογνωσία του προσωπικού της ΕΕ, να βελτιωθεί η σχετική τεχνογνωσία και να παρασχεθεί συναφής τεχνικός εξοπλισμός σε επίπεδο κρατών μελών
* **Η διαφάνεια,** ώστε να διασφαλίζεται και να προωθείται η διαφάνεια ως αντίδοτο στην απάτη
* **Το νομικό πλαίσιο,** με στόχο να βελτιστοποιηθεί η ανθεκτικότητα της νομοθεσίας της ΕΕ και άλλων νομικών πράξεων έναντι της απάτης
* **Η καταπολέμηση της απάτης στον τομέα των εσόδων,** με ενίσχυση των μέτρων καταπολέμησης της απάτης στους τομείς των παραδοσιακών ιδίων πόρων (ΠΙΠ) και του φόρου προστιθέμενης αξίας (ΦΠΑ).

## Στόχοι Στρατηγικής κατά της Απάτης των δράσεων του ΤΑΑ

Κύριοι στόχοι της Στρατηγικής κατά της Απάτης των δράσεων του ΤΑΑ, όπως εξαρχής διαμορφώθηκε από την Ειδική Υπηρεσία Συντονισμού του Ταμείου Ανάκαμψης (ΕΥΣΤΑ) [[9]](#footnote-10), είναι:

* η ενίσχυση ηθικής κουλτούρας,
* η αποτελεσματική συνεργασία μεταξύ των αρμόδιων Εθνικών Αρχών, δηλαδή τόσο των αρμόδιων φορέων για τη διαχείριση, την παρακολούθηση και τον έλεγχο, όσο και των θεσμικών οργάνων με αντικείμενο την ανίχνευση και την καταπολέμηση της απάτης,
* η αποτελεσματική συνεργασία με τους αρμόδιους εξωτερικούς φορείς, εστιαζόμενη κυρίως στην ορθή και έγκαιρη πληροφόρηση της Ευρωπαϊκής Επιτροπής και ειδικά της OLAF, αλλά και στην ανταλλαγή πληροφοριών και πρακτικών μεταξύ των αρμόδιων αρχών της ΕΕ και των αρμόδιων ελληνικών αρχών,
* η ενίσχυση της διαφάνειας, ήτοι η διάθεση της πληροφόρηση για την αξιοποίηση των πόρων του Ταμείου Ανάκαμψης και Ανθεκτικότητας σε όλα τα ενδιαφερόμενα μέρη (stakeholders), και η αξιοποίηση των δυνατοτήτων που παρέχουν τα σύγχρονα πληροφορικά συστήματα, προκειμένου να επιτραπεί ο έλεγχος και η ανάλυση στοιχείων που είναι σημαντικά για την πρόληψη, ανίχνευση και καταπολέμηση της διαφθοράς και της απάτης, και
* η ενίσχυση του Συστήματος Διαχείρισης και Ελέγχου (ΣΔΕ) του ΤΑΑ, η ανατροφοδότηση και η συνεχής βελτίωση αυτού, ώστε να επιτυγχάνονται η πρόληψη της απάτης, η ανίχνευσή της, και η σωστή και έγκαιρη απόκριση σε αυτήν.

## Στάδια- Άξονες καταπολέμησης της απάτης

Όπως αναφέρθηκε, ο γενικός στόχος της στρατηγικής της Επιτροπής για την καταπολέμηση της απάτης είναι η βελτίωση της πρόληψης, της ανίχνευσης και των όρων διεξαγωγής των ερευνών για υποθέσεις απάτης, η εξασφάλιση επαρκούς επανόρθωσης και αποτροπής (χάρη σε αναλογικές και αποτρεπτικές κυρώσεις), και η εφαρμογή δίκαιων διαδικασιών, ιδίως µε την καθιέρωση στρατηγικών κατά της απάτης σε επίπεδο υπηρεσιών της Επιτροπής οι οποίες σέβονται και αποσαφηνίζουν τις διαφορετικές ευθύνες των διαφόρων εμπλεκομένων.

Η ολοκληρωμένη προσέγγιση κατά της απάτης περιλαμβάνει όλα τα στάδια καταπολέμησης της απάτης, τα οποία είναι:

* Η βελτίωση της πρόληψης, της ανίχνευσης και των όρων διεξαγωγής των ερευνών για υποθέσεις απάτης και
* Η αντίδραση- εξασφάλιση επαρκούς επανόρθωσης και αποτροπής, χάρη σε αναλογικές και αποτρεπτικές κυρώσεις

Σύμφωνα με την επικαιροποιημένη Στρατηγική Καταπολέμησης της Απάτης στις δράσεις του Ταμείου Ανάκαμψης και Ανθεκτικότητας που εκδόθηκε από την Ειδική Υπηρεσία Συντονισμού του Ταμείου Ανάκαμψης (ΕΥΣΤΑ)[[10]](#footnote-11),, οι δράσεις που περιλαμβάνει ο κάθε άξονας είναι ανεξάρτητες αλλά συμπληρωματικές για την επίτευξη του σκοπού της Στρατηγικής κατά της απάτης.

Η **πρόληψη** αφορά στη διακυβέρνηση και καθοδήγηση της δράσης για την καταπολέμηση της απάτης, εκτίμηση του κινδύνου απάτης, στρατηγικές για την καταπολέμηση της απάτης, προληπτικές δικλίδες ελέγχου, πληροφορίες. Περιλαμβάνει τις πολιτικές, διαδικασίες και δικαιώματα πρόσβασης σε δεδομένα ή αρχεία καθώς και δραστηριότητες, όπως η εκπαίδευση και η ευαισθητοποίηση των εμπλεκόμενων μερών.

Η **ανίχνευση** αφορά στις δικλίδες ελέγχου για τον εντοπισμό κρουσμάτων απάτης και τους μηχανισμούς καταγγελίας περιπτώσεων απάτης. Περιλαμβάνει την χρήση διαδικασιών για την αναγνώριση και τον εντοπισμό αδυναμιών στον τρόπο λειτουργίας του φορέα και τους μηχανισμούς αναφοράς για την παροχή πληροφοριών που σχετίζονται με πιθανές παράνομες πράξεις. Απαραίτητα στοιχεία της ανίχνευσης αποτελούν η αναφορά ασυνήθιστων διαδικασιών, η ηλεκτρονική άντληση δεδομένων, η ανάλυση συμπεριφορών και η διαρκής αξιολόγηση κινδύνων. Η **έρευνα** αφορά σε διοικητική και ποινική διερεύνηση κάθε υπόθεσης ως προς το εάν η καταγγελία συνδέεται ή όχι με παρατυπία, ενέχει ή όχι στοιχεία για ένδειξη απάτης και αν η ένδειξη απάτης είναι βάσιμη και άρα αποτελεί υπόνοια απάτης.

Η **αντίδραση**[[11]](#footnote-12) αφορά σε κυρώσεις, ανακτήσεις, κίνηση δίωξης, μέτρηση των επιδόσεων και την αναφορά των σχετικών στοιχείων.

Τα στάδια για την καταπολέμηση της απάτης αποτυπώνονται στο ακόλουθο σχήμα:

## Διασφάλιση μη σύγκρουση συμφερόντων

Η αποφυγή σύγκρουσης συμφερόντων[[12]](#footnote-13) αποτελεί έναν επιπλέον στόχο των ελέγχων που πραγματοποιούνται στο πλαίσιο του ΣΔΕ.

Σύμφωνα με τη Διαδικασία Δ10 του ΣΔΕ ΤΑΑ, όλα τα μέρη που εμπλέκονται στο στάδιο έγκρισης, υλοποίησης ή ελέγχου ενός έργου **οφείλουν να δηλώνουν γραπτώς την απουσία σύγκρουσης συμφερόντων**[[13]](#footnote-14) και επιπλέον, εάν κατά την ανάθεση / άσκηση δραστηριοτήτων στο πλαίσιο των καθηκόντων τους, συντρέξει οποιαδήποτε κατάσταση, η οποία δύναται να χαρακτηριστεί ως σύγκρουση συμφερόντων, **οφείλουν να τη δηλώσουν αμελλητί** στον άμεσο Προϊστάμενό τος/ στον Πρόεδρο του οργάνου που συμμετέχουν, προκειμένου να αξιολογηθεί η ύπαρξη και η σπουδαιότητα τυχόν απειλής και ακολούθως, εφόσον κριθεί απαραίτητο, να ζητήσουν αιτιολογημένα την εξαίρεσή τους, με αίτημα προς την αρμόδια οργανική μονάδα, ώστε να μη συμμετέχουν σε δραστηριότητα που ενέχει σύγκρουση συμφερόντων. Η δήλωση αυτή, πρότυπο της οποίας περιλαμβάνεται στη σχετική διαδικασία του ΣΔΕ ΤΑΑ (Έντυπο Δ10\_Ε1), υποβάλλεται άπαξ στους αρμόδιους φορείς, οι οποίοι οφείλουν να τηρούν σχετικό Μητρώο.

Στην περίπτωση εξωτερικών εμπειρογνωμόνων, σχετική πρόβλεψη αναφέρεται επίσης στη σύμβαση ανάθεσης εργασιών.

Παράλληλα σύμφωνα με τις Διαδικασίες Δ10 και Δ20 του ΣΔΕ ΤΑΑ και σε συμμόρφωση με τα οριζόμενα στα στοιχεία i) έως iii) της περ. δ, παράγραφο 2 του Άρθρου 22 του Κανονισμού (ΕΕ) 241/2021, οι ΦΥ πρέπει κατ’ ελάχιστον να συλλέγουν και να εξασφαλίζουν πρόσβαση στις ακόλουθες τυποποιημένες κατηγορίες δεδομένων:

1. όνομα του τελικού αποδέκτη των κονδυλίων,
2. όνομα του αναδόχου και του υπεργολάβου, στην περίπτωση που ο τελικός αποδέκτης των κονδυλίων είναι αναθέτουσα αρχή κατά την έννοια του ενωσιακού ή εθνικού δικαίου δημοσίων συμβάσεων,
3. όνομα (ή ονόματα), επώνυμο (ή επώνυμα) και ημερομηνία γέννησης του πραγματικού δικαιούχου (ή των πραγματικών δικαιούχων) του αποδέκτη των κονδυλίων ή του αναδόχου, όπως ορίζεται στο άρθρο 3 σημείο 6 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου.

Επίσης, σύμφωνα με τη Διαδικασία Δ5 του ΣΔΕ ΤΑΑ, οι ΦΥ έχουν υποχρέωση καταχώρησης στο ΟΠΣ ΤΑ των στοιχείων ταυτότητας (όπως ιδίως τίτλος σύμβασης, αξία, ανάδοχος, διαδικασία ανάθεσης) κάθε σύμβασης που προτίθενται να συνάψουν πριν την υπογραφή αυτής, επισυνάπτοντας:

1. τα στοιχεία τεκμηρίωσης της ταυτότητας του Πραγματικού Δικαιούχου του αναδόχου της σύμβασης, όπως ορίζεται στο άρθρο 3 σημείο 6 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου και σύμφωνα με τα οριζόμενα στη Διαδικασία 20, και
2. τη σχετική **Υπεύθυνη Δήλωση μη σύγκρουσης συμφερόντων** (Έντυπο Δ5\_Ε5 Υπεύθυνη Δήλωση μη σύγκρουσης συμφερόντων), όπου ο εκπροσωπών την αναθέτουσα αρχή/αναθέτοντα φορέα, δηλώνει υπεύθυνα ότι **έχει αξιοποιήσει (μεταξύ άλλων) τα στοιχεία Πραγματικού Δικαιούχου** του αναδόχου της σύμβασης, που με μέριμνά της/του συλλέχθηκαν, και δεν διαπιστώνονται περιπτώσεις συγκρούσεων συμφερόντων κατά τη διεξαγωγή διαδικασιών σύναψης σύμβασης. Εάν εντοπίστηκε σχετική περίπτωση, ο υπογράφων τη σχετική δήλωση ενημερώνει για τα κατάλληλα μέτρα που ελήφθησαν, προς διασφάλιση της ίσης μεταχείρισης των διαγωνιζομένων και προς αποφυγή στρεβλώσεων του ανταγωνισμού.

Στην περίπτωση διαπίστωσης υπόνοιας κινδύνου σύγκρουσης συμφερόντων με τη συμμετοχή του:

* το εμπλεκόμενο μέρος οφείλει να παραπέμψει το ζήτημα στον αρμόδιο κύριο διατάκτη (άμεσο Προϊστάμενό του ή τον Πρόεδρο του οργάνου όπου συμμετέχει).
* Ο αρμόδιος ιεραρχικά ανώτερος ή ο κύριος διατάκτης, μετά από σχετική αξιολόγηση της ύπαρξης και της σπουδαιότητας τυχόν απειλής, βεβαιώνει εγγράφως εάν έχει διαπιστωθεί ύπαρξη σύγκρουσης συμφερόντων.
* Εφόσον διαπιστωθεί η ύπαρξη σύγκρουσης συμφερόντων, η αρμόδια αρχή διασφαλίζει ότι το εν λόγω μέρος παύει κάθε σχετική δραστηριότητα που σχετίζεται με την εκτέλεση της εξεταζόμενης ενέργειας, συμπεριλαμβανομένων τυχόν προπαρασκευαστικών πράξεων.

Σύμφωνα με το Εγχειρίδιο για τη σχετική διαδικασία της ΕΥΣΤΑ, επί όλων των ενεργειών που αναλαμβάνονται από την αναθέτουσα αρχή, για την αντιμετώπιση του ζητήματος που έχει ανακύψει, αλλά και προκειμένου να καταστεί δυνατή η συνέχιση των δραστηριοτήτων, ενημερώνεται ενδελεχώς και τεκμηριωμένα η ΕΥΣΤΑ και όποια άλλη αρχή απαιτηθεί.

Σε ανταπόκριση των ανωτέρω απαιτήσεων / υποχρεώσεων, σχετικές προβλέψεις έχουν συμπεριληφθεί τόσο στη Διαδικασία Δ\_ΤΑΑ. 02: Ωρίμανση & Ανάθεση Έργου ΤΑΑ όσο και στη Διαδικασία Δ\_ΤΑΑ.03: Υλοποίηση Έργου ΤΑΑ

## ****Αξιολόγηση Κινδύνων Απάτης****

Σύμφωνα με τον Οδηγό Διαχείρισης Κινδύνων Διαφθοράς και Απάτης της Εθνικής Αρχής Διαφάνειας (ΕΑΔ), η αναγνώριση των κινδύνων, η εκτίμηση της πιθανότητας εμφάνισής τους και η αξιολόγηση τους ως προς τη βαρύτητα των συνεπειών τους κατά τη διάρκεια ζωής μιας Δράσης/ ενός Έργου αποτελούν σημαντικά εφόδια για την έγκαιρη και αποτελεσματική αντιμετώπισή τους.

Βασική προϋπόθεση είναι, φυσικά, ο προσδιορισμός του περιβάλλοντος του έργου, ούτως ώστε να καθοριστούν ο σκοπός και τα κριτήρια βάσει των οποίων θα είναι εφικτή η αναγνώριση, ανάλυση και αποτίμηση των κινδύνων που δύνανται να εμφανιστούν και θα πρέπει να αντιμετωπιστούν κατάλληλα από το Υπουργείο.

Η διαδικασία διαχείρισης κινδύνων διαφθοράς και απάτης απεικονίζονται σχηματικά ως ακολούθως:

Το Υπουργείο Υποδομών και Μεταφορών οφείλει να εντοπίζει και να αξιολογεί τους κινδύνους ανά λειτουργική περιοχή και σε κάθε φάση διαχείρισης/ υλοποίησης της Δράσης/του Έργου. Αυτές αφορούν, ενδεικτικά:

* την έγκριση και ένταξη έργων/ δράσεων στο ΤΑΑ
* την ωρίμανση,
* την επιλογή του αναδόχου,
* την υλοποίηση και παρακολούθηση του έργου/ δράσης,
* τα ορόσημα/ στόχοι- υποβολή αιτημάτων πληρωμής
* την ολοκλήρωση του έργου/ της δράσης

Ενδεικτικοί κίνδυνοι που είναι ενδεχόμενο να συντρέξουν σε έργα /δράσεις ΤΑΑ του ΥΠΥΜΕ μπορεί να είναι:

* Ο ΦΥ υποβάλλει αίτηση χρηματοδότησης για το ίδιο έργο ή συναφές έργο από διάφορους κοινoτικούς πόρους, χωρίς να δηλώνει τις εν λόγω αιτήσεις (Ένταξη Έργου, Κίνδυνος: Διπλή χρηματοδότηση)
* Ευνοϊκή μεταχείριση υποψηφίου/προσφέροντα, διότι υπάρχει κρυφή σύγκρουση συμφερόντων, (Επιλογή Αναδόχου, Κίνδυνος: Σύγκρουση συμφερόντων)
* Ο ΦΥ αποφεύγει την απαιτούμενη ανταγωνιστική διαδικασία, ώστε να ευνοήσει κάποιον συγκεκριμένο υποψήφιο κατά την ανάθεση μέσω κατάτμησης προμηθειών ή μέσω μη διενέργειας διαγωνιστικής διαδικασίας (Επιλογή Αναδόχου, Κίνδυνος: Αποφυγή ανταγωνιστικής διαδικασίας)
* Ο ΦΥ αποφεύγει την απαιτούμενη ανταγωνιστική διαδικασία, ώστε να ευνοήσει κάποιον συγκεκριμένο υποψήφιο κατά την διατήρηση σύμβασης μέσω παράτυπης επέκτασης της (Υλοποίηση έργου, Κίνδυνος: Αποφυγή ανταγωνιστικής διαδικασίας)
* Ευνοϊκή μεταχείριση συμμετεχόντων σε ανταγωνιστική διαδικασία μέσω φωτογραφικών προδιαγραφών, ή διαρροής στοιχείων προσφορών, ή παραποίησης των προσφορών (Ωρίμανση Έργου, Επιλογή Αναδόχου, Κίνδυνος: Παραποίηση της ανταγωνιστικής διαδικασίας).
* Ο ΦΥ και ο ανάδοχος συνωμοτούν για να τροποποιήσουν υφιστάμενη σύμβαση με πιο ευνοϊκούς όρους για τον ανάδοχο, σε βαθμό που η αρχική απόφαση ανάθεσης παύει να είναι έγκυρη (Υλοποίηση έργου, Κίνδυνος: .Παράτυπη τροποποίηση υφιστάμενης σύμβασης)

Σημαντικό εργαλείο για την αξιολόγηση των κινδύνων απάτης ανά λειτουργική περιοχή αποτελεί η Μεθοδολογία Αξιολόγησης Κινδύνων που ανέπτυξε η ΕΥΣΤΑ και το Εργαλείο Αξιολόγησης Κινδύνων Απάτης, όπως επικαιροποιήθηκε[[14]](#footnote-15), και επισημαίνει τους συνήθεις κινδύνους ανά περιοχή/ διεργασία.

Η Μεθοδολογία και το Εργαλείο Αξιολόγησης έχει διατεθεί από την ΕΥΣΤΑ και μπορεί να εμπλουτισθεί και αξιοποιηθεί κατά τον σχεδιασμό της προσέγγισης και αξιολόγησης των κινδύνων απάτης σε δράσεις/ έργα που υλοποιούνται από το Υπουργείο Υποδομών και Μεταφορών, σύμφωνα με τα ιδιαίτερα χαρακτηριστικά του κάθε έργου/ δράσης (Διαδικασία Δ\_ΤΑΑ.06 Αξιολόγηση Κινδύνων Απάτης).

## Αξιολόγηση κινδύνου διπλής χρηματοδότησης

Η αποφυγή της παράλληλης χρηματοδότησης της ίδιας δαπάνης από το ΤΑΑ και από άλλα προγράμματα της Ευρωπαϊκής Ένωσης αποτελεί έναν από τους βασικούς στόχους των ελέγχων στο πλαίσιο του ΣΔΕ και αφορά σε όλα τα στάδια του κύκλου ζωής ενός έργου/ μιας δράσης.

Σύμφωνα με το ΣΔΕ, οι Φορείς Υλοποίησης δηλώνουν, μέσω του ΤΔΕ, εάν υφίσταται συνέργεια/ συμπληρωματικότητα του υπό ένταξη έργου ή της υπό ένταξη δράσης με άλλα έργα που έχουν χρηματοδοτηθεί ή χρηματοδοτούνται από άλλα προγράμματα ή Ταμεία της Ε.Ε., δεδομένου ότι η στήριξη στο πλαίσιο του μηχανισμού παρέχεται επιπρόσθετα και δεν καλύπτει τις ίδιες δαπάνες με αυτές που καλύπτονται από τη στήριξη που παρέχεται από άλλα προγράμματα ή Ταμεία της ΕΕ [[15]](#footnote-16).

Σε περίπτωση συνέργειας ή συμπληρωματικότητας, αναφέρεται υποχρεωτικά η διάκριση του φυσικού αντικειμένου και των δαπανών που περιλαμβάνονται σε κάθε έργο που χρηματοδοτείται από άλλο Ταμείο ή πρόγραμμα της Ευρωπαϊκής Ένωσης σε σχέση με την υπό ένταξη δράση ή το υπό ένταξη έργο στο ΤΑΑ.

Σημαντική συμβολή στην αποφυγή διπλής χρηματοδότησης έχει το Ολοκληρωμένο Πληροφοριακό Σύστημα (ΟΠΣ ΤΑ) στο οποίο καταχωρούνται και αποθηκεύονται τα στοιχεία προγραμματισμού, διαχείρισης, παρακολούθησης και ελέγχου των Δράσεων και των Έργων ΤΑΑ.

Το ΟΠΣ ΤΑ διασυνδέεται επίσης με το ΟΠΣ ΕΣΠΑ και παρέχει πληροφορίες σχετικά με συνέργειες ή συμπληρωματικότητα με άλλα έργα που λαμβάνουν χρηματοδότηση από τα Ταμεία της Ένωσης.

Επιπλέον, το ΟΠΣ ΤΑ διασυνδέεται και με κάθε άλλο πληροφοριακό σύστημα, όπως για παράδειγμα το Πρόγραμμα «Διαύγεια» για θέματα σχετικά με την υλοποίηση και την παρακολούθηση των Δράσεων/ Έργων του ΤΑΑ.

Παράλληλα, δίνεται η δυνατότητα ελέγχου κάθε υπόνοιας επικάλυψης/ διπλής χρηματοδότησης με άλλους τρόπους επιβεβαίωσης, όπως:

* Τη βάση δεδομένων «Kohesio» (https://kohesio.ec.europa.eu/el/), η οποία εμπλουτίζεται με νέα έργα και δικαιούχους για την περίοδο προγραμματισμού 2021-2027 σε στενή συνεργασία με τα κράτη- μέλη της ΕΕ και τις αρχές των προγραμμάτων και μέσω της δημοσίευσης καταλόγων πράξεων και σχετικών δικαιούχων
* Το «Financial Transparency System» της ΕΕ (https://ec.europa.eu/budget/financial-transparency-system/index.html), που επιτρέπει την αναζήτηση και ταυτοποίηση των δικαιούχων χρηματοδότησης απευθείας από την ΕΕ, το Ευρωπαϊκό Ταμείο Ανάπτυξης, άλλους ευρωπαϊκούς φορείς χρηματοδότησης καθώς και δικαιούχων έμμεσης χρηματοδότησης από την ΕΕ μέσω διεθνών οργανισμών ή χωρών εκτός ΕΕ.
* Το Πληροφοριακό Σύστημα Κρατικών Ενισχύσεων «Σώρευσης» (<https://www.sorefsis.gr/>)
* Η χρήση των ηλεκτρονικών τιμολογίων βάσει του νέου πρωτοκόλλου OpenPeppol

# ****Ανάπτυξη και Λειτουργία Συστήματος Διαχείρισης Ελέγχου****

Η πρόληψη και ανίχνευση παρατυπιών, παραλείψεων και περιπτώσεων απάτης αποτελεί βασικό στόχο της Στρατηγικής της ΕΕ κατά της Απάτης και αφορά σε όλες τις δράσεις που χρηματοδοτούνται από την ΕΕ και, συνεπώς, και από το ΤΑΑ.

Σε αυτό το πλαίσιο, σημαντικός παράγοντας για την αποτελεσματική πρόληψη περιπτώσεων απάτης αποτελεί η ανάπτυξη, η εφαρμογή και η λειτουργία ενός μηχανισμού προληπτικής αντιμετώπισης/ αναχαίτισης και περιορισμού της ευχέρειας διάπραξης παραβάσεων μέσω πράξεων ή παραλείψεων.

**Τα μέτρα πρόληψης, ανίχνευσης και απόκρισης στις περιπτώσεις υπόνοιας απάτης** **εφαρμόζονται υποχρεωτικά τόσο από τις Υπηρεσίες του ΥΠΥΜΕ όσο και από τους εποπτευόμενους φορείς του που υλοποιούν έργα χρηματοδοτούμενα από το ΤΑΑ**.

Σημαντικός παράγοντας στην αποτελεσματική λειτουργία του μηχανισμού αναχαίτισης είναι οι ελεγκτικοί μηχανισμοί (τόσο εντός όσο και εκτός του Υπουργείου Υποδομών και Μεταφορών) που προβλέπονται στο ΣΔΕ, με ρόλους ρητά καθορισμένου και μέσα στο γενικό πλαίσιο των αρμοδιοτήτων τους.

Στο Κεφάλαιο αυτό αναλύονται σχετικά οι ρόλοι και οι αρμοδιότητες όλων των εμπλεκόμερων μερών και ελεγκτικών μηχανισμών στα έργα και τις δράσεις του ΥΠ.Υ.ΜΕ.

## Μηχανισμός Αναχαίτισης Συστήματος Διαχείρισης και Ελέγχου

Σύμφωνα με τη Στρατηγική κατά της Απάτης που εκδόθηκε και επικαιροποιήθηκε από την ΕΥΣΤΑ[[16]](#footnote-17), ο μηχανισμός αναχαίτισης του ΣΔΕ λαμβάνει υπόψη του τα ακόλουθα στοιχεία:

1. του σχεδιασμού,
2. της εφαρμογής και λειτουργίας,
3. της παρακολούθησης και ανίχνευσης και
4. των διορθωτικών δράσεων- απόκρισης.

Καθένα από τα στοιχεία αυτά περιλαμβάνει συγκεκριμένα χαρακτηριστικά και στόχους, όπως περιγράφονται ακολούθως.

### Σχεδιασμός

Ο σχεδιασμός του μηχανισμού αναχαίτισης προϋποθέτει τον σωστό προσδιορισμό των κινδύνων και τον αποτελεσματικό τρόπο διαχείρισής τους. Κύρια βήματα του σχεδιασμού είναι:

* Ο προσδιορισμός των κρίσιμων διεργασιών/ περιοχών
* Η αναγνώριση των κινδύνων (ανά κρίσιμη διεργασία/ περιοχή)
* Η αξιολόγηση - επιλογή των σοβαρότερων κινδύνων
* Ο καθορισμός στόχων σε σχέση με τον περιορισμό των κινδύνων αυτών σε ένα ανεκτό/ αποδεκτό επίπεδο και τα αντίστοιχα σχέδια δράσης

Στο στάδιο του σχεδιασμού, σημαντικό στοιχείο αποτελεί και ο προσδιορισμός των ρόλων και των ευθυνών των στελεχών σε κάθε επίπεδο οργάνωσης. Αυτό συνεπάγεται ότι απαιτείται:

* Κατάλληλη κατανομή ρόλων,
* Σαφώς καθορισμένες, διακριτές και τεκμηριωμένες υπευθυνότητες και αρμοδιότητες ούτως ώστε όλοι οι εμπλεκόμενοι να γνωρίζουν τον υπεύθυνο κάθε πτυχής της διαχείρισης, τον ρόλο και το εύρος δράσης του, καθώς και τις αρμοδιότητες κάθε επιπέδου αναφοράς/ επίβλεψης/ συνεργασίας
* Η εξασφάλιση της διαθεσιμότητας του κατάλληλου προσωπικού σε χρονικά σημεία όπου πρέπει να γίνουν συγκεκριμένες ενέργειες.

### Εφαρμογή και Λειτουργία

Η σωστή και αποτελεσματική εφαρμογή και λειτουργία του μηχανισμού αναχαίτισης στηρίζεται τόσο στην επικοινωνία όσο και την τεκμηρίωση.

* **Επικοινωνία (εσωτερική και εξωτερική)** Η επικοινωνία της κατάλληλης πληροφορίας, τόσο στο εξωτερικό όσο και στο εξωτερικό περιβάλλον, αποτελεί σημαντικό παράγοντα της αποτελεσματικής εφαρμογής και λειτουργίας του μηχανισμού αναχαίτισης, καθώς συμβάλλει:
  + στο να μεταδοθεί ευρέως το μήνυμα της μηδενικής ανοχής κατά της απάτης
  + στην καλή δημόσια εικόνα των Υπηρεσιών ως προς το χειρισμό των θεμάτων απάτης
  + στην αποσαφήνιση και κατανόηση διαδικασιών και μέτρων
  + στη διευκόλυνση της καθημερινής εργασίας του προσωπικού
  + στην ενεργοποίηση της συμμετοχής τους
  + στην ενίσχυση της διαφάνειας, δηλ. της διαθεσιμότητας πληροφοριών και στοιχείων, τα οποία μπορούν να ελεγχθούν, να συγκριθούν και να αναλυθούν για την πρόληψη και πάταξη της απάτης

Μέσα σε αυτό το πλαίσιο, σημαντικός παράγοντας είναι και η μεταφορά και η αξιοποίηση της γνώσης και της εμπειρίας από περιπτώσεις απάτης που είχαν εντοπιστεί στο παρελθόν ή παρατηρούνται σε άλλους τομείς ή τύπους έργων/ δράσεων.

Για την καλύτερη επικοινωνία αναφορικά με τα θέματα απάτης, στην ιστοσελίδα του Υπουργείου Υποδομών και Μεταφορών (<https://www.yme.gr/>) και στους χρήσιμους συνδέσμους έχουν δημιουργηθεί οι ακόλουθοι υπερσύνδεσμοι:

1. «Στρατηγική κατά της Απάτης στις Δράσεις του Ταμείου Ανάκαμψης» που παραπέμπει στην ιστοσελίδα του «Ελλάδα 2.0» (<https://greece20.gov.gr/stratigiki-kata-tis-apatis/>) με πληροφορίες σχετικά με την ΕΥΣΤΑ, τη Στρατηγική Καταπολέμησης της Απάτης καθώς και το κείμενο της Στρατηγικής κατά της Απάτης στις Δράσεις του ΤΑΑ.
2. «Καταγγελίες για έργα ΤΑΑ» που παραπέμπει στην ιστοσελίδα του «Ελλάδα 2.0» (<https://greece20.gov.gr/kataggelies-gia-erga/>) με πληροφορίες αναφορικά με το εθνικό σημείο υποδοχής καταγγελιών και τον υπερσύνδεσμο για την υποβολή καταγγελίας για έργο/ δράση που χρηματοδοτείται από το ΤΑΑ, καθώς και άλλες πληροφορίες σχετικά με τη διαδικασία διαχείρισης καταγγελιών

Στην ίδια ιστοσελίδα πρόκειται να δημιουργηθεί υπερσύνδεσμος με τη «Στρατηγική κατά της Απάτης στις Δράσεις για έργα / δράσεις του ΤΑΑ» του Υπουργείου που θα περιλαμβάνει την παρούσα Στρατηγική αμέσως μετά την έγκρισή της από το αρμόδιο όργανο.

Επιπλέον, στο πλαίσιο του σχεδιασμού και της επικοινωνίας αναφορικά με θέματα απάτης σε δράσεις/ έργα του Υπουργείου που χρηματοδοτούνται από το ΤΑΑ, έχει οριστεί στέλεχος του Υπουργείο ως **Υπεύθυνος Απάτης**[[17]](#footnote-18)**,** με σκοπό την άμεση εμπλοκή και συμμετοχή του ΥΠΥΜΕ στην αξιολόγηση των κινδύνων απάτης που διενεργεί η ΕΥΣΤΑ και τον συντονισμό της εφαρμογής του μηχανισμού αναχαίτισης στο ΥΠΥΜΕ.

* **Τεκμηρίωση.** Η τεκμηρίωση παρέχει τις αντικειμενικές αποδείξεις ότι ένα Σύστημα Διαχείρισης έχει καταγραφεί και υποστηρίζεται από γραπτά στοιχεία. Μπορεί να περιλαμβάνει:
  + τη δήλωση κατά της απάτης
  + γραπτές διαδικασίες και αρχεία που αφορούν στους κινδύνους απάτης
  + το εργαλείο αξιολόγησης
  + δεδομένα σε φυσική ή/και ηλεκτρονική μορφή
  + έγγραφα που καθορίζονται ως αναγκαία για την αποτελεσματική σχεδίαση, λειτουργία και έλεγχο των κρίσιμων διεργασιών
  + αποδεικτικά στοιχεία για υπόνοιες απάτης.

### Παρακολούθηση και ανίχνευση

Η παρακολούθηση της λειτουργίας του μηχανισμού είναι απαραίτητη προκειμένου να διαπιστώνεται και επιβεβαιώνεται η ορθή εφαρμογή του, καθώς μέσω της παρακολούθησής του είναι δυνατή η ανίχνευση περιπτώσεων απάτης.

Τα επιμέρους στοιχεία της παρακολούθησης είναι:

* Η **πρόληψη**, με τεχνικές που εστιάζουν στη μείωση των ευκαιριών για τη διάπραξη απάτης μέσω της εφαρμογής ενός συστήματος παρακολούθησης που συνδυάζεται με μια δομημένη αξιολόγηση κινδύνου,
* Η **παρακολούθηση δεδομένων**, με την παρακολούθηση στοιχείων – κλειδιά σε τακτική βάση. Απαραίτητη προϋπόθεση για αυτό αποτελεί η συλλογή, καταγραφή και επεξεργασία των σχετικών δεδομένων, όπως για παράδειγμα, κάποιων δεικτών κινδύνου που θα λειτουργούν ως «κόκκινες σημαίες» και μπορούν να υποδείξουν έγκαιρα την πιθανότητα ύποπτης δραστηριότητας ή δραστηριότητας που ενέχει την πιθανότητα εκδήλωσης φαινομένων απάτης. Σημαντική συμβολή σε αυτή τη διαδικασία έχει το εργαλείο Αξιολόγησης Κινδύνων ARACHNE για την εκ των προτέρων αξιολόγηση μη σύγκρουσης συμφερόντων και τον προσδιορισμό τυχόν φορέων που ενδεχόμενα να έχουν υψηλή βαθμολόγηση κινδύνου,.
* Η **παρακολούθηση αλλαγών σε δραστηριότητες**, δεδομένου ότι τροποποιήσεις σε διεργασίες του Συστήματος Διαχείρισης και Ελέγχου ενδεχομένως να οδηγήσουν σε εξέταση νέων παραμέτρων και επαναξιολόγηση κινδύνων και μέτρων.
* Οι **αναφορές- reporting**, που λειτουργούν ως κλειδί για την παρακολούθηση και ανίχνευση της απάτης, επιβάλλεται να:
  + διευκολύνουν την αναφορά υπόνοιας απάτης, καθώς και την αναφορά πιθανών αδυναμιών του συστήματος διαχείρισης και ελέγχου και του συστήματος υλοποίησης,
  + να εξασφαλίζουν τη συνεργασία με τις αρμόδιες αρχές.

Στο πλαίσιο αυτό, εξασφαλίζεται ότι το προσωπικό/ τα στελέχη του ΥΠΥΜΕ:

* κατανοούν ποιος μπορεί να κάνει σχετικές αναφορές και σε ποιόν,
* γνωρίζουν ποιες διαδικασίες και αποδεικτικά στοιχεία πρέπει να τηρηθούν,
* εξασφαλίζουν ότι η διαδικασία εφαρμόζεται σύμφωνα με συγκεκριμένους κανόνες ασφάλειας και εμπιστευτικότητας.

### Διορθωτικές Δράσεις και Απόκριση

Ο εντοπισμός απάτης ή κινδύνου εμφάνισης αυτής συνεπάγεται την ανάγκη υιοθέτησης διορθωτικών δράσεων προκειμένου να περιοριστεί η πιθανότητα επανεμφάνισης αντίστοιχων περιστατικών και να προστατευθούν τα συμφέροντα της ΕΕ στο μέλλον.

Το Υπουργείο Υποδομών και Μεταφορών και το αρμόδιο Τμήμα αυτού, στο πλαίσιο του ρόλου και των αρμοδιοτήτων τους[[18]](#footnote-19), θα πρέπει να ενημερώσει άμεσα στις αρμόδιες εθνικές αρχές. Παράλληλα θα πρέπει να διασφαλίζει ότι τηρούνται οι προβλεπόμενες διαδικασίες αξιολόγησης κινδύνων απάτης, πρόληψης και εφαρμογής αποτελεσματικών μέτρων για την καταπολέμησή της[[19]](#footnote-20).

## Σύστημα Διαχείρισης και Ελέγχου

Το Σύστημα Διαχείρισης και Ελέγχου (ΣΔΕ) των δράσεων και των έργων του Ταμείου Ανάκαμψης και Ανθεκτικότητας καθορίστηκε με την ΥΑ Αριθμ. 119126 ΕΞ 2021 (ΦΕΚ Β’ 4498/2021) στο πλαίσιο του Κανονισμού ΕΕ 2021/241 για τη θέσπιση του μηχανισμού ανάκαμψης και ανθεκτικότητας.

Τόσο η ΕΥΣΤΑ όσο και τα Υπουργεία Ευθύνης οφείλουν να διασφαλίζουν την επαρκή γνωστοποίηση και ενημέρωση όλων των φορέων που εμπλέκονται σε δράσεις και έργα του ΤΑΑ αναφορικά με τους κανόνες που καθορίζονται με το ΣΔΕ.

Το ΣΔΕ εφαρμόζεται υποχρεωτικά από όλους τους φορείς που εμπλέκονται στη:

* διαχείριση,
* τον έλεγχο και
* την υλοποίηση [[20]](#footnote-21)

των δράσεων και των έργων που χρηματοδοτούνται από το ΤΑΑ, εξασφαλίζοντας την ορθή διαχείριση των πόρων του ΤΑΑ καθ’ όλη τη διάρκεια του κύκλου ζωής των χρηματοδοτούμενων δράσεων/έργων, από τον σχεδιασμό μέχρι την ολοκλήρωση του φυσικού και οικονομικού αντικειμένου τους.

Στο πλαίσιο αυτό, το Υπουργείο Υποδομών και Μεταφορών και η ΕΥΣΤΑ διασφαλίζουν την επαρκή γνωστοποίηση και ενημέρωση όλων των εμπλεκόμενων φορέων αναφορικά με τους κανόνες που καθορίζονται από το ΣΔΕ, το οποίο καθορίζει ρητά τους ρόλους, τις αρμοδιότητες και τις υποχρεώσεις τους, είτε αυτοί είναι εντός είτε εκτός του Υπουργείου Υποδομών και Μεταφορών.

## Ελεγκτικοί μηχανισμοί εντός του Υπουργείου Υποδομών και Μεταφορών

Το Υπουργείο Υποδομών και Μεταφορών είναι το καθ’ ύλην αρμόδιο Υπουργείο για την παρακολούθηση της υλοποίησης και τον συντονισμό των Δράσεων και Έργων αρμοδιότητάς του που έχουν συμπεριληφθεί στο ΕΣΑΑ και χρηματοδοτούνται από το ΤΑΑ. Στο πλαίσιο της πρόληψης και της καταπολέμησης της απάτης, οι Υπηρεσίες εντός του Υπουργείου είναι επιφορτισμένες με συγκεκριμένες αρμοδιότητες και ρόλους.

### Υπεύθυνος Απάτης του ΥΠΥΜΕ

Στο πλαίσιο της συνεργασίας με την ΕΥΣΤΑ το ΥΠΥΜΕ έχει ορίσει Υπεύθυνο για θέματα Απάτης, Διαφθοράς και Σύγκρουσης Συμφερόντων για τα έργα ΤΑΑ, ο οποίος έχει εποπτικό και συντονιστικό ρόλο σε θέματα που σχετίζονται με την ανάληψη των απαιτούμενων ενεργειών πρόληψης και αντιμετώπισης περιπτώσεων διαφθοράς, απάτης ή/ και σύγκρουσης συμφερόντων, όπως την εφαρμογή της αξιολόγησης κινδύνων απάτης, την παρακολούθηση εφαρμογής των σχετικών μέτρων και την εκπαίδευση του προσωπικού του ΥΠΥΜΕ

Αναλυτικότερα οι αρμοδιότητες του Υπεύθυνου Απάτης είναι ενδεικτικά:

* Η **μέριμνα και ο συντονισμός της συμμετοχής του προσωπικού** του φορέα που είναι επιφορτισμένα με την υλοποίηση έργων ΤΑΑ **σε ημερίδες, συνέδρια, εκπαιδευτικά προγράμματα** για θέματα απάτης/διαφθοράς και λοιπά συναφή.
* Η **ενημέρωση για τις διαδικασίες ΣΔΕ του ΤΑΑ**, ειδικά ως προς τα θέματα πρόληψης, εντοπισμού και αντιμετώπισης φαινομένων απάτης και «σοβαρών παρατυπιών».
* Η συνεργασία με το Όργανο Διαχείρισης Κινδύνων και τους Φορείς Υλοποίησης (ΦΥ) του ΥΠ.Υ.ΜΕ., **στο πλαίσιο της συνολικής αξιολόγησης κινδύνων απάτης**, για τον εντοπισμό κινδύνων, ανάλογα με τη φύση των έργων/δράσεων ΤΑΑ που υλοποιούνται από τους ΦΥ.
* Η **παρακολούθηση του σχεδιασμού, της λήψης και της τήρησης των μέτρων κατά της απάτης**.
* Η **συνδρομή** αναφορικά με τη δέουσα **αντιμετώπιση πιθανών περιπτώσεων που εντοπίζονται να ενέχουν ένδειξη απάτης**.
* Η **συνεργασία με λοιπές υπηρεσίες** (ΕΥΣΤΑ, ΕΑΔ, ΕΔΕΛ και άλλα εθνικά ή ευρωπαϊκά όργανα) επί θεμάτων αποτροπής και αντιμετώπισης  περιπτώσεων απάτης.
* Η **εισήγηση εκπόνησης εμπειρογνωμοσυνών, εγχειριδίων διαδικασιών** κ.α. σχετικών με το αντικείμενo.
* Η παρακολούθηση της εξέλιξης των περιπτώσεων μέχρι και την επίλυσή τους ή την παραπομπή τους στα αρμόδια όργανα.

Για τον καλύτερο σχεδιασμό της προσέγγισης της αξιολόγησης του κινδύνου, ο Υπεύθυνος Απάτης και η Ομάδα Αξιολόγησης Κινδύνων Απάτης που έχουν ορισθεί αξιοποιούν τη Μεθοδολογία και το Εργαλείο Αξιολόγησης που έχει καταρτισθεί από την ΕΥΣΤΑ[[21]](#footnote-22) (Βλ. και Διαδικασία Δ\_ΤΑΑ.06 Αξιολόγηση Κινδύνων Απάτης).

Ο Υπεύθυνος Απάτης του ΥΠ.Υ.ΜΕ. **συμμετέχει στο δίκτυο επικοινωνίας και ανταλλαγής πληροφοριών** που συντονίζεται από την ΕΥΣΤΑ και **υποστηρίζεται από την ηλεκτρονική πλατφόρμα της ΕΑΔ (AFCOS)**[[22]](#footnote-23). Στόχος του δικτύου είναι η ανταλλαγή απόψεων και εμπειριών, η μεταφορά τεχνογνωσίας και καλών πρακτικών και η ανάληψη δράσης για ζητήματα που άπτονται της αποτελεσματικής προστασίας των οικονομικών συμφερόντων της ΕΕ.

### Ομάδα Συντονισμού- Task Force

Σύμφωνα με το ΣΔΕ, στο Υπουργείο έχει οριστεί με απόφαση του Υπουργού Μεταφορών και Υποδομών αρμόδιο όργανο συντονισμού (Ομάδα Συντονισμού- Task Force) για την παρακολούθηση, τον συντονισμό και την επιτάχυνση της υλοποίησης των Δράσεων/ Έργων του ΤΑΑ του ΥΠΥΜΕ.

Σύμφωνα με την ανωτέρω απόφαση, αντικείμενο της Ομάδας Συντονισμού είναι η παρακολούθηση, ο συντονισμός και η επιτάχυνση της υλοποίησης των Δράσεων, Έργων ή/ και ομάδας έργων του ΤΑΑ ευθύνης του ΥΠΥΜΕ, με ενδεικτικές αρμοδιότητες:

1. την **ένταξη** έργων, με την υποβολή του ΤΔΕ των έργων/ δράσεων του ΥΠΥΜΕ στην ΕΥΣΤΑ, αποκλειστικά μέσα από το ΟΠΣ ΤΑ για την ένταξη αυτών στο ΤΑΑ, με συνημμένα όλα τα απαραίτητα έγγραφα. Στην περίπτωση ελλείψεων ή παραλείψεων, η Ομάδα Συντονισμού συνεργάζεται με την ΕΥΣΤΑ για τη θεραπεία και την επανυποβολή του ΤΔΕ.
2. τη **χρηματοδότηση** έργων, με τη διάθεση των απαιτούμενων ετήσιων πιστώσεων από το ΠΔΕ και τη συνεργασία με τη Δ/νση Δημοσίων Επενδύσεων για ανταλλαγή/ πρόσβαση σε δεδομένα που αφορούν στην ένταξη, τη χρηματοδότηση και τις πληρωμές των έργων ΤΑΑ.
3. την **παρακολούθηση** έργων, με διασφάλιση της πλήρους και έγκαιρης καταχώρισης από τους φορείς υλοποίησης του συνόλου των απαιτούμενων δεδομένων, στοιχείων και πληροφοριών, την υποστήριξη των εποπτευόμενων φορέων κατά την ωρίμανση δράσεων και έργων, την ενημέρωση της ΕΥΣΤΑ για την πρόοδο των έργων/ δράσεων, την αντιμετώπιση τυχόν προβλημάτων καθώς και τη διατύπωση απόψεων στις περιπτώσεις καταγγελιών που αποστέλλονται από την ΕΥΣΤΑ και τη διατύπωση μέτρων αντιμετώπισης που προτίθεται να λάβει για την αντιμετώπισή τους εφόσον απαιτούνται.
4. την **επίτευξη** των Οροσήμων, με παραλαβή του πορίσματος του Ανεξάρτητου Ελεγκτή και επιβεβαίωση της ικανοποιητικής επίτευξης των οροσήμων και των στόχων μέσω του ΟΠΣ ΤΑ, τη μέριμνα για τη λήψη απόψεων του ελεγχόμενου φορέα, την εξέταση αυτών και την επικύρωση ή μη της αρχικής διαπίστωσης σε περίπτωση ευρημάτων με δημοσιονομική επίπτωση,
5. την **ολοκλήρωση** έργων, με έλεγχο πληρότητας της έκθεσης του Ανεξάρτητου Ελεγκτή και επιβεβαίωση της επιτυχούς ολοκλήρωσης (εφόσον δεν εντοπίζονται ευρήματα) μέσω του ΟΠΣ ΤΑ στην ΕΥΣΤΑ.

### Γενική Διεύθυνση Οικονομικών Υπηρεσιών ΥΠ.Υ.ΜΕ.

Η ΓΔΟΥ είναι επιφορτισμένη με την προστασία των οικονομικών συμφερόντων του Ελληνικού Δημοσίου και της ΕΕ. Στο πλαίσιο αυτό **εκτελεί έλεγχο της νομιμότητας και της κανονικότητας των δαπανών** και της συνολικής διαδικασίας που αφορά στα Έργα/ Δράσεις που χρηματοδοτούνται από το ΤΑΑ.

Στο πλαίσιο των αρμοδιοτήτων της για τις Δράσεις/ Έργα που χρηματοδοτούνται από το ΤΑΑ, η ΓΔΟΥ **συνεργάζεται με την ΕΥΣΤΑ**, παρέχοντας βεβαιώσεις ανά τακτά χρονικά διαστήματα αναφορικά με την τήρηση των εφαρμοστέων κανόνων και την αρχή της χρηστής δημοσιονομικής διαχείρισης κατά την υλοποίηση των έργων, τη χρήση κονδυλίων και τις πραγματοποιηθείσες πληρωμές αναφορικά με τις Δράσεις/ Έργα του Υπουργείου Υποδομών και Μεταφορών που χρηματοδοτούνται από το ΤΑΑ.

### Μονάδα Εσωτερικού Ελέγχου

Η Μονάδα Εσωτερικού Ελέγχου (Μ.Ε.Ε.) είναι μία αυτοτελής Υπηρεσία επιπέδου Δ/νσης, υπάγεται απευθείας στον Υπουργό Υποδομών και Μεταφορών και ασκεί τις λειτουργίες του εσωτερικού ελέγχου (internal audit). Η Μονάδα Εσωτερικού Ελέγχου είναι αρμόδια για το Υπουργείο και τους εποπτευόμενους από αυτό φορείς, οι οποίοι δεν έχουν δική τους Μονάδα Εσωτερικού Ελέγχου. Η σύστασή της έγινε με τη Διαπιστωτική Πράξη Α.Π. 115223/29-04-2021 (ΑΔΑ: ΩΥΖ4465ΧΘΞ-Θ27). Σύμφωνα με τον Κανονισμό Λειτουργίας της (με την Υ.Α. Αρ. Πρωτ. 222924/17-07-2023 (ΑΔΑ: ΨΟΥΩ465ΧΘΞ-8ΧΥ), οι επιχειρησιακοί στόχοι της Μ.Ε.Ε., ανάμεσα σε άλλους, είναι:

* ο έλεγχος των συστημάτων διακυβέρνησης και λειτουργίας και η παροχή διαβεβαίωσης περί της επάρκειας αυτών, με σκοπό την υποστήριξη του Υπουργείου για την επίτευξη των στρατηγικών του στόχων και για τη λήψη μέτρων, όπου απαιτείται,
* η παροχή συμβουλευτικών υπηρεσιών στην ηγεσία του Υπουργείου με στόχο τη βελτίωση της αποτελεσματικότητας των διαδικασιών διαχείρισης κινδύνου και των διαδικασιών ενδογενούς ελέγχου (Internal Control),
* η αξιολόγηση της λειτουργίας, των δραστηριοτήτων και των προγραμμάτων του Υπουργείου βάσει των αρχών της χρηστής δημοσιονομικής διαχείρισης, και
* ο εντοπισμός και η άμεση και αποτελεσματική διερεύνηση και εξιχνίαση υποθέσεων παράτυπης συμπεριφοράς, παραβίασης της ακεραιότητας και διαφθοράς, η οποία συντελείται με την εμπλοκή υπαλλήλων του Υπουργείου ή των εποπτευόμενων φορέων, σε ποινικά αδικήματα και πειθαρχικά παραπτώματα
* η υποβολή από τον Προϊστάμενο της Μονάδας Εσωτερικού Ελέγχου προς τον Υπουργό του ετήσιου προγράμματος εσωτερικών ελέγχων και συμβουλευτικών υπηρεσιών, της Ετήσιας Έκθεσης με Γνώμη, των εκθέσεων της Μονάδας για κάθε έλεγχο και συμβουλευτικό έργο και των τελικών αναφορών σχετικά με την υλοποίηση των ενεργειών που συμφωνήθηκαν στο πλαίσιο των ελέγχων, των ενημερώσεων για θέματα διακυβέρνησης, διαδικασιών διαχείρισης κινδύνου και του Συστήματος Εσωτερικού Ελέγχου, προκειμένου ο Υπουργός να λαμβάνει γνώση για στρατηγικές, επιχειρησιακές και λειτουργικές εξελίξεις και να εντοπίζει εγκαίρως ζητήματα που χρήζουν αντιμετώπισης

Η Μ.Ε.Ε. διαρθρώνεται σε δυο γραφεία, ως εξής:

* Γραφείο Σχεδιασμού και Διενέργειας Εσωτερικών Ελέγχων με τις εξής (συν τοις άλλοις) αρμοδιότητες:
  + την παροχή συμβουλευτικών υπηρεσιών στο Υπουργείο Υποδομών και Μεταφορών, για την εφαρμογή μιας ολοκληρωμένης πολιτικής διαχείρισης των κινδύνων που απειλούν την επίτευξη των στόχων του
  + τη διενέργεια προγραμματισμένων εσωτερικών ελέγχων στις υπηρεσίες του Υπουργείου Υποδομών και Μεταφορών και των εποπτευόμενων φορέων αυτού
  + την **αξιολόγηση της λειτουργίας** του Υπουργείου Υποδομών και Μεταφορών βάσει της **αρχής της χρηστής δημοσιονομικής διαχείρισης**
  + τον έλεγχο της επάρκειας του συστήματος διαχείρισης των κινδύνων που απειλούν τις πολιτικές και τα προγράμματά του
* Τμήμα Εσωτερικών Ερευνών και Διερεύνησης Καταγγελιών με αρμοδιότητες, ανάμεσα σε άλλα:
  + τον **εντοπισμό και τη διερεύνηση** των υποθέσεων παραβίασης της ακεραιότητας και διαφθοράς στις οποίες εμπλέκονται υπάλληλοι του Υπουργείου ή του εποπτευόμενου φορέα,
  + τη **συλλογή, τη διερεύνηση, την επεξεργασία, τη σύνθεση, την ανάλυση, την αξιολόγηση και την αξιοποίηση των πληροφοριών, καταγγελιών και στοιχείων**, που αφορούν στην εμπλοκή υπαλλήλων του Υπουργείου ή των εποπτευόμενων φορέων σε πειθαρχικά και ποινικά αδικήματα,
  + τη **διενέργεια διοικητικής έρευνας**, ένορκης διοικητικής εξέτασης, προκαταρκτικής εξέτασης ή προανάκρισης, κατόπιν εισαγγελικής παραγγελίας ή αυτεπαγγέλτως ή κατόπιν εντολής από το αρμόδιο όργανο ή μετά από αυτόφωρη σύλληψη, είτε βάσει καταγγελιών ή πληροφοριών που έχουν συλλεγεί, επεξεργαστεί και αξιολογηθεί, για τη διερεύνηση ποινικών και πειθαρχικών αδικημάτων, καθώς **και την παραπομπή των υπαιτίων** στην αρμόδια εισαγγελική αρχή ή τον αρμόδιο πειθαρχικό προϊστάμενο,
  + την **εισήγηση μέτρων για την αντιμετώπιση, την πρόληψη και την καταστολή** της διαφθοράς στις υπηρεσίες και τους εποπτευόμενους φορείς του Υπουργείου και
  + την **τήρηση αρχείου των υποθέσεων** που χειρίζεται το Τμήμα και την εισήγηση στον Προϊστάμενο της Μ.Ε.Ε. για την αρχειοθέτηση των καταγγελιών, που κρίνονται ασαφείς ή ασήμαντες, καθώς και την επανεξέταση παλαιών υποθέσεων για τον εντοπισμό στοιχείων που μπορούν να αξιοποιηθούν προς περαιτέρω έρευνα.

### Όργανο Διαχείρισης Κινδύνων

Σε εφαρμογή του Ν. 4795/2021 «Σύστημα Εσωτερικού Ελέγχου του Δημοσίου Τομέα», το Υπουργείο Υποδομών και Μεταφορών όρισε, με την Υ.Α. 302636 (ΦΕΚ Β’ 6024/2023) όπως τροποπoιήθηκε με την Υ.Α. 84549(ΦΕΚ Β’ 1988/2024),το Όργανο Διαχείρισης Κινδύνων, το οποίο υπάγεται απευθείας στον Υπουργό Υποδομών και Μεταφορών.

Αρμοδιότητες του Οργάνου Διαχείρισης Κινδύνων είναι, ανάμεσα σε άλλα, να:

* **αναπτύσσει, παρακολουθεί και επικαιροποιεί το πλαίσιο διαχείρισης κινδύνων** του Υπουργείου, σύμφωνα με τους στρατηγικούς και επιχειρησιακούς στόχους του,
* **ενημερώνει και καθοδηγεί το προσωπικό του Υπουργείου** σχετικά με τον τρόπο εντοπισμού και αντιμετώπισης των κινδύνων, κατά την άσκηση των αρμοδιοτήτων του και την παρακολούθηση των δικλίδων ελέγχου,
* **εποπτεύει τη διαδικασία διαχείρισης κινδύνων** που διενεργείται από το σύνολο των οργανικών μονάδων του Υπουργείου,
* φέρει την ευθύνη για **την τήρηση, τη συνεχή παρακολούθηση και την επικαιροποίηση του Μητρώου Κινδύνων**[[23]](#footnote-24) του Υπουργείου και την παροχή κατευθύνσεων προς τις λοιπές οργανικές μονάδες,
* **υποβάλλει περιοδικές και έκτακτες αναφορές** προς τον επικεφαλής του Υπουργείου σχετικά με τους κινδύνους στους οποίους είναι εκτεθειμένο το Υπουργείο και
* **υποβάλλει ετήσια έκθεση** προς τον επικεφαλής του Υπουργείου, την οποία **κοινοποιεί στην Εθνική Αρχή Διαφάνειας**.

Σήμερα, το Όργανο Διαχείρισης Κινδύνων του Υπουργείου στελεχώνεται από δύο (2) υπαλλήλους του ΥΠ.Υ.ΜΕ., οι οποίοι προβλέπεται να λάβουν πιστοποιητικό επαγγελματικής επάρκειας διαχειριστή κινδύνων.

### Υπεύθυνος Παραλαβής και Παρακολούθησης Αναφορών (Υ.Π.Π.Α.)

Με την Υ.Α. Αρ. 237371/02-08-2023 (ΑΔΑ: 94Ε7465ΧΘΞ-ΡΔΖ) ορίστηκε στο Υπουργείο Υποδομών και Μεταφορών Υπεύθυνος Παραλαβής και Παρακολούθησης Αναφορών, σύμφωνα με τις διατάξεις του Ν. 4990/2022[[24]](#footnote-25).

Σύμφωνα με το νόμο αυτό, ο Υ.Π.Π.Α είναι αρμόδιος[[25]](#footnote-26) να παρέχει πληροφορίες αναφορικά με τη δυνατότητα υποβολής αναφοράς εντός του φορέα ή στην ΕΑΔ ή σε άλλους δημόσιους φορείς και να σχεδιάζει και συντονίζει επιμορφωτικές δράσεις σχετικά με τη δεοντολογία και την ακεραιότητα[[26]](#footnote-27).

Σχετικά με τη διαδικασία υποβολής εσωτερικών αναφορών, ο Υ.Π.Π.Α., ανάμεσα σε άλλα, παραλαμβάνει αναφορές σχετικά με παραβιάσεις ενωσιακού δικαίου και:

* προβαίνει στις απαραίτητες ενέργειες, προκειμένου να επιληφθούν της αναφοράς τα αρμόδια όργανα του φορέα ή οι αρμόδιοι κατά περίπτωση φορείς, ή
* περατώνει τη διαδικασία, με την αρχειοθέτηση της αναφοράς (εφόσον αυτή είναι ακατάληπτη ή δεν περιέχει περιστατικά τα οποία στοιχειοθετούν την παράβαση ή δεν συντρέχουν σοβαρές ενδείξεις για παραβίαση του ενωσιακού δικαίου.

Επιπλέον, τηρεί αρχεία για κάθε αναφορά που παραλαμβάνει. Κάθε υποβαλλόμενη αναφορά αποθηκεύεται για εύλογο και αναγκαίο διάστημα προκειμένου να είναι ανακτήσιμη και πάντως μέχρι την ολοκλήρωση κάθε έρευνας ή δικαστικής διαδικασίας που έχει εκκινήσει ως συνέπεια της αναφοράς.

Σε κάθε περίπτωση, ο Υ.Π.Π.Α. διασφαλίζει την προστασία της εμπιστευτικότητας της ταυτότητας του αναφέροντος και κάθε τρίτου που κατονομάζεται στην αναφορά και παρακολουθεί τις αναφορές.

Στις περιπτώσεις απάτης που αφορούν συγκεκριμένα σε Δράσεις/ Έργα ΤΑΑ, ο Υ.Π.Π.Α. υποχρεούται να ενημερώσει σχετικά τον Υπεύθυνο Απάτης του Υπουργείου προκειμένου να ακολουθηθεί η προβλεπόμενη διαδικασία εξέτασης και προώθησης της αναφοράς στην ΕΥΣΤΑ.

Ο ορισμός Υ.Π.Π.Α. στο Υπουργείο Υποδομών και Μεταφορών δεν αποκλείει την απευθείας αναφορά παραβιάσεων του ενωσιακού δικαίου στην Ε.Α.Δ. ή την ΕΥΣΤΑ.

Σήμερα, οι αρμοδιότητες του Υ.Π.Π.Α. στο ΥΠΥΜΕ ασκούνται από υπάλληλο της οργανικής μονάδας που είναι αρμόδια για θέματα προσωπικού, ενώ έχει ήδη συσταθεί **Αυτοτελές Γραφείο Συμβούλου Ακεραιότητας** (Διαπιστωτική πράξη του Υπουργού Υποδομών και Μεταφορών, με αρ. Πρωτ. 350009/07-11-2022, ΑΔΑ : ΨΩΕΞ465ΧΘΞ-12Ω, η οποία δημοσιεύτηκε στο ΦΕΚ 5795/Β’/2022). Με τον ορισμό **Συμβούλου Ακεραιότητας**, οι αρμοδιότητες του Υ.Π.Π.Α. θα ασκούνται από τον Σύμβουλο Ακεραιότητας του Υπουργείου.

## Ελεγκτικοί μηχανισμοί εκτός του Υπουργείου Υποδομών και Μεταφορών

### Ειδική Υπηρεσία Συντονισμού Ταμείου Ανάκαμψης (ΕΥΣΤΑ)

Η Ειδική Υπηρεσία Συντονισμού Ταμείου Ανάκαμψης είναι αρμόδια για την παρακολούθηση, την αξιολόγηση και τον συντονισμό της υλοποίησης των προγραμμάτων και έργων που χρηματοδοτούνται από πόρους του ΤΑΑ, έχει την ευθύνη για την παρακολούθηση και τον έλεγχο της συμβατότητας των προτεινόμενων νομοθετικών και κανονιστικών ρυθμίσεων με το Εθνικό Σχέδιο Ανάκαμψης και Ανθεκτικότητας και την υποβολή αιτήματος πληρωμής στην Ευρ. Επιτροπή.

Στο πλαίσιο του ρόλου της ως συντονιστής της υλοποίησης έργων και δράσεων από το ΤΑΑ, στο ΣΔΕ αναφέρεται ότι η ΕΥΣΤΑ έχει, ενδεικτικά, την αρμοδιότητα:

* της έκδοσης οδηγιών και παροχής κατευθύνσεων σχετικά με τη διαχείριση και με κάθε δραστηριότητα που υπάγεται στις αρμοδιότητες του Υπουργείου Υποδομών και Μεταφορών,
* του συντονισμού και της ενημέρωσης σε εθνικό επίπεδο αναφορικά με τις διαδικασίες χρηματοδότησης μέσω ΤΑΑ και της συνεργασίας με κάθε αρμόδια εθνική αρχή και υπηρεσία στο πλαίσιο της παρακολούθησης της υλοποίησης των σχετικών πολιτικών,
* του συντονισμού και της συμμετοχής στη διενέργεια επιτόπιων επισκέψεων και ελέγχων αναφορικά με την υλοποίηση και λειτουργία δράσεων και έργων που χρηματοδοτούνται από το ΤΑΑ που πραγματοποιούνται από την Ε.Επιτροπή, την OLAF, την Ευρωπαϊκή Εισαγγελία, το Ευρ. Ελεγκτικό Συνέδριο ή άλλα όργανο της ΕΕ.

Αναφορικά με την παρακολούθηση των δράσεων και έργων που χρηματοδοτούνται από το ΤΑΑ, ενδεικτικές αρμοδιότητες της ΕΥΣΤΑ είναι:

* η παρακολούθηση της πορείας υλοποίησης δράσεων και έργων από τους φορείς υλοποίησης και σε συνεργασία με το Υπουργείο Υποδομών και Μεταφορών,
* η διενέργεια επιθεωρήσεων σε Φορείς Υλοποίησης δράσεων και έργων και η σύνταξη εκθέσεων για ανάληψη τυχόν απαιτούμενων ενεργειών, και
* η θέσπιση και εφαρμογή μέτρων καταπολέμησης της απάτης, λαμβάνοντας υπόψη τους κινδύνους που έχουν εντοπιστεί.

Στο πλαίσιο της αρμοδιότητάς της για την υποβολή αιτήματος πληρωμής στην Ευρωπαϊκή Επιτροπή, η ΕΥΣΤΑ:

* συντάσσει και υποβάλλει αιτήματα πληρωμής στην Ευρωπαϊκή Επιτροπή,
* συντάσσει και υποβάλλει τα συνοδευτικά του αιτήματος πληρωμής, σύμφωνα με τα προβλεπόμενα στη Χρηματοδοτική Συμφωνία και τη Συμφωνία Χορήγησης Δανείου, αντλώντας στοιχεία και πληροφορίες από το ΟΠΣ ΤΑ σχετικά με διαδικασίες και επαληθεύσεις που έγιναν αναφορικά με την επίτευξη των οροσήμων και τις καταχωρημένες δαπάνες,
* τηρεί μητρώο των ποσών που χρήζουν ανάκτησης και των ποσών που αποσύρονται κατόπιν ακύρωσης συνόλου ή μέρους χρηματοδότησης από το ΤΑΑ.

Επίσης, η ΕΥΣΤΑ είναι το αποκλειστικό εθνικό σημείο επικοινωνίας με την Ευρωπαϊκή Επιτροπή για τους σκοπούς του ΤΑΑ.

Στο πλαίσιο των μέτρων πρόληψης και καταπολέμησης της απάτης στις δράσεις του ΤΑΑ, η ΕΥΣΤΑ, σύμφωνα με το ΣΔΕ, συγκροτεί Ομάδα Αξιολόγησης Κινδύνων Απάτης με αντικείμενο της αξιολόγηση των κινδύνων απάτης, την πρόταση τυχόν διορθωτικών μέτρων και την αναφορά των αποτελεσμάτων στους αρμόδιους φορείς. Σε αυτό το πλαίσιο ορίζεται και Υπεύθυνος για θέματα απάτης με αρμοδιότητες το συντονισμό της Ομάδας, όπως προβλέπεται και στο σχετικό Εγχειρίδιο Διαδικασιών της ΕΥΣΤΑ.

Επίσης στην ΕΥΣΤΑ συστήνεται κατά περίπτωση Ομάδα Διερεύνησης για τις περιπτώσεις υποβολής καταγγελίας απευθείας στην ΕΥΣΤΑ ή διαβίβασης καταγγελίας για περεταίρω διερεύνηση.

### Εθνική Αρχή Διαφάνειας (Ε.Α.Δ.)

Η Εθνική Αρχή Διαφάνειας, με τον ιδρυτικό της Νόμο (4622/2019, άρθρο 82 παρ. 5) ορίστηκε ως η Ελληνική Υπηρεσία Συντονισμού Καταπολέμησης της Απάτης (AFCOS), σύμφωνα με το άρθρο 3 παρ. 4 του Κανονισμού αριθμ. 883/2013 σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και σε συνεργασία με το Σώμα Δίωξης Οικονομικού Εγκλήματος.

Ανάμεσα στις αρμοδιότητες, όπως ορίζεται από το άρθρο 83 παρ. 2 του ιδρυτικού της νόμου, είναι «η υποδοχή, επεξεργασία, αξιολόγηση και, κατά περίπτωση, διερεύνηση ή αρχειοθέτηση καταγγελιών ή αναφορών που σχετίζονται με τις αρμοδιότητες της Αρχής και αναφέρονται ειδικότερα σε παράλειψη οφειλόμενων ενεργειών ή σε μη νόμιμες ενέργειες της Διοίκησης, καθώς και επί υποθέσεων απάτης και διαφθοράς στο δημόσιο και ιδιωτικό τομέα όπως επίσης αντίστοιχων καταγγελιών ή αναφορών που αφορούν σε συγχρηματοδοτούμενα, διακρατικά και λοιπά έργα και προγράμματα». Συνεπώς, αποτελεί το αρμόδιο εθνικό σημείο υποδοχής καταγγελιών και για τις δράσεις και τα έργα που χρηματοδοτούνται από το ΤΑΑ.

Στο πλαίσιο αυτό, η ΕΑΔ συνεργάζεται άμεσα με την Ευρωπαϊκή Υπηρεσία Καταπολέμησης της Απάτης (OLAF) και λειτουργεί υποστηρικτικά και στην Ευρωπαϊκή Εισαγγελία (EPPO).

Επιπλέον, στην δικτυακή πύλη της ΕΑΔ[[27]](#footnote-28) λειτουργεί και το δίκτυο επικοινωνίας μεταξύ του Υπεύθυνου Απάτης του Υπουργείου Υποδομών και Μεταφορών και άλλων αρμόδιων στελεχών άλλων φορέων προκειμένου να επιτευχθεί ο συντονισμός και η συνεργασία τους σε θέματα απάτης, διαφθοράς και σύγκρουσης συμφερόντων.

Η υποβολή καταγγελιών στην Ε.Α.Δ.[[28]](#footnote-29) γίνεται είτε γραπτώς είτε προφορικώς είτε μέσω ηλεκτρονικής πλατφόρμας [[29]](#footnote-30), που είναι προσβάσιμη και σε άτομα με αναπηρία.

Η ηλεκτρονική πλατφόρμα της ΕΑΔ/AFCOS λειτουργεί από τον Απρίλιο 2021. Μέσω αυτής επιτυγχάνεται η επικοινωνία, ανταλλαγή απόψεων και βελτίωση της συνεργασίας μεταξύ των εθνικών αρχών που είναι επιφορτισμένες με την καταπολέμηση της απάτης και την προστασία των οικονομικών συμφερόντων της ΕΕ. Από τον Αύγουστο 2023 τέθηκε σε λειτουργία η ηλεκτρονική πλατφόρμα για την υποβολή αναφορών στην Ε.Α.Δ., ως εξωτερικού διαύλου σχετικά με τις παραβάσεις του ενωσιακού δικαίου , όπως ορίζεται με το Ν. 4990/2022.

### Ανεξάρτητος Ελεγκτής

Ο Ανεξάρτητος Ελεγκτής ορίζεται, κατόπιν ανάθεσης σχετικής σύμβασης από τους Φορείς Υλοποίησης ή το Υπουργείο Υποδομών και Μεταφορών (κατά περίπτωση).

Το έργο για την Παροχή Υπηρεσιών «Ανεξάρτητου Ελεγκτή» σύμφωνα με τα προβλεπόμενα στο ΣΔΕ του ΤΑΑ για τα έργα του Υπουργείου Υποδομών και Μεταφορών εντάχθηκε στο Ταμείο Ανάκαμψης και Ανθεκτικότητας με την Υπουργική Απόφαση Αρ, Πρ. 77055 ΕΞ 2023 (ΑΔΑ: 6ΛΥΗΗ-ΖΛ0).

Ο Ανεξάρτητος Ελεγκτής έχει την αρμοδιότητα της διενέργειας διοικητικών ή και επιτόπιων ελέγχων στο έργο. Στο πλαίσιο αυτό, ελέγχει και βεβαιώνει εγγράφως:

* την επίτευξη του Οροσήμου και Στόχου της Δράσης/ του Έργου που χρηματοδοτείται από το ΤΑΑ και συνδέεται με Αίτημα Πληρωμής,
* τη μη ανάσχεση ήδη επιτευχθέντων Οροσήμων και Στόχων του ελεγχόμενου Έργου,
* την ολοκλήρωση του Έργου, και
* την τήρηση της χρηστής δημοσιονομικής διαχείρισης, παράλληλα με την τήρηση του εφαρμοστέου εθνικού και ενωσιακού δικαίου.

Στο πλαίσιο του ΣΔΕ, συντάσσει και υποβάλλει στον Φορέα Υλοποίησης ή στο Υπουργείο Υποδομών και Μεταφορών επαρκώς τεκμηριωμένη Έκθεση Επίτευξης Οροσήμων/ Στόχων , συνοδευόμενη από Λίστα Ελέγχου όπου με εύλογη βεβαιότητα διαπιστώνει και βεβαιώνει την επίτευξη των Οροσήμων/ Στόχων, ή/και τυχόν αδυναμίες που εντοπίζονται ή/και δημοσιονομικές διορθώσεις/ ανακτήσεις που πρέπει να επιβληθούν από την Υπηρεσία Συντονισμού.

Επιπλέον, στο πλαίσιο του ελέγχου των έργων/ δράσεων που χρηματοδοτούνται από το ΤΑΑ, ο Ανεξάρτητος Ελεγκτής εξετάζει και τη μη ύπαρξη διπλής χρηματοδότησης. Επιπλέον, οι εκθέσεις ελέγχου που εκδίδονται από τον Ανεξάρτητο Ελεγκτή εξετάζουν και θέματα σχετικά με τη βεβαίωση της μη ύπαρξης σύγκρουσης συμφερόντων.

Στην περίπτωση που κατά τον έλεγχο του Ανεξάρτητου Ελεγκτή διαπιστώνεται παρατυπία, αυτή αναφέρεται στην Έκθεση Ελέγχου με κατάλληλη τεκμηρίωση και υποβάλλεται αρμοδίως.

Εφόσον από τον έλεγχο του Ανεξάρτητου Ελεγκτή εντοπίζονται ευρήματα με δημοσιονομική επίπτωση, το Υπουργείο Υποδομών και Μεταφορών (στο πλαίσιο του ελέγχου πληρότητας που πραγματοποιεί) μεριμνά για τη λήψη των απόψεων του ελεγχόμενου φορέα, εξετάζει αυτές και ακολούθως επικυρώνει ή μη, την ικανοποιητική επίτευξη του οροσήμου/στόχου, αποστέλλοντας/αναρτώντας στο ΟΠΣ ΤΑ και τη διαδικασία εξέτασης αντιρρήσεων που πραγματοποίησε.

### Επιτροπή Δημοσιονομικού Ελέγχου (ΕΔΕΛ)

Η Επιτροπή Δημοσιονομικού Ελέγχου συστάθηκε το 2014 με το Νόμο 4314 (ΦΕΚ Α’ 256/2014, άρθρα 11 και 12) και υπάγεται στη Γενική Γραμματεία Δημοσιονομικής Πολιτικής του Υπουργείου Οικονομικών. Με το Νόμο 4820/2021[[30]](#footnote-31) ορίστηκε αρμόδια για τον έλεγχο του Μηχανισμού Ανάκαμψης και Ανθεκτικότητας.

Με την Υ.Α. 119126 ΕΞ 2021 (ΦΕΚ Β’ 4498/2021) αναφορικά με τη θέσπιση του Σχεδίου διαχείρισης και Ελέγχου των Δράσεων και των Έργων του ΤΑΑ ορίζεται ότι η Ε.Δ.ΕΛ. :

* Καταρτίζει στρατηγική ελέγχου για την περίοδο εφαρμογής του ΕΣΑΑ. Στην στρατηγική αυτή παρουσιάζεται και τεκμηριώνεται ο σχεδιασμός των ελέγχων για την επαλήθευση της αποτελεσματικής λειτουργίας του ΣΔΕ, την επίτευξη των οροσήμων και στόχων και τη νομιμότητα και κανονικότητα των δαπανών των Δράσεων και των Έργων. Η Στρατηγική περιλαμβάνει τις μεθόδους Ανάλυσης Κινδύνου και Δειγματοληψίας για τον σχεδιασμό των ελέγχων βάσει προτεραιοτήτων, τη μεθοδολογία ελέγχου που θα χρησιμοποιηθεί και τους ανθρώπινους πόρους που θα διατεθούν για την υλοποίηση των ελέγχων και των ελεγκτικών εργασιών. Η Στρατηγική Ελέγχου δύναται να επικαιροποιείται σε ετήσια βάση με σκοπό την εξειδίκευση του βραχυχρόνιου σχεδιασμού των ελέγχων ή/ και την αναθεώρηση της ελεγκτικής προσέγγισης,
* Διασφαλίζει την υλοποίηση των ελέγχων που περιλαμβάνονται στην Στρατηγική Ελέγχων, σύμφωνα με τα οριζόμενα στο Εγχειρίδιο Ελέγχου της Ε.Δ.ΕΛ.,
* Συντάσσει τη σύνοψη των σχετικών ελέγχων που προβλέπεται στον Κανονισμό και συνοδεύει κάθε Αίτημα Πληρωμής,
* Συντάσσει έκθεση αξιολόγησης της συμμόρφωσης των φορέων του ΣΔΕ προς τα κριτήρια που περιλαμβάνονται στην Χρηματοδοτική Συμφωνία και τη Συμφωνία χορήγησης Δανείου.

Σύμφωνα με το ΣΔΕ και στο πλαίσιο της Στρατηγικής Ελέγχου, η Επιτροπή Δημοσιονομικού Ελέγχου διενεργεί δειγματοληπτικούς ελέγχους αναφορικά με την επίτευξη των οροσήμων και των στόχων που συνδέονται με τα αιτήματα πληρωμής, τα συστήματα διαχείρισης και ελέγχου των φορέων υλοποίησης, καθώς και τη νομιμότητα και κανονικότητα των δαπανών κυρίως αναφορικά με την τήρηση των κανόνων για την αποφυγή σύγκρουσης συμφερόντων , την πρόληψη της απάτης, της διαφθοράς και της διπλής χρηματοδότησης

### Ελεγκτικό Συνέδριο

Σύμφωνα με το Σύνταγμα και το άρθρο 98 αυτού, το Ελεγκτικό Συνέδριο έχει την αρμοδιότητα του ελέγχου των δαπανών του Κράτους καθώς και των Ο.Τ.Α. ή άλλων νομικών προσώπων που υπάγονται στο καθεστώς αυτό, καθώς και του ελέγχου συμβάσεων μεγάλης οικονομικής αξίας στις οποίες αντισυμβαλλόμενος είναι το Δημόσιο ή άλλο νομικό πρόσωπο που εξομοιώνεται με το Δημόσιο από την άποψη αυτή.

Επιπλέον, σύμφωνα με το Ν. 4820/2021, και προκειμένου να επιταχύνεται ο έλεγχος των **σχεδίων συμβάσεων που χρηματοδοτούνται από το ΤΑΑ**, ο Πρόεδρος του αρμόδιου κλιμακίου προσυμβατικού ελέγχου του Ε.Σ. δύναται, κατόπιν αιτήματος από την αναθέτουσα αρχή, να ορίζει εισηγητή για τον προσυμβατικό έλεγχο σε στάδιο προγενέστερο της αποστολής του φακέλου της υπόθεσης στο Δικαστήριο για την άσκηση του ελέγχου του.

### Διεύθυνση Δημοσίων Επενδύσεων

Η Διεύθυνση Δημοσίων Επενδύσεων υπάγεται στη Γενική Γραμματεία Δημοσίων Επενδύσεων και ΕΣΠΑ του Υπουργείου Ανάπτυξης και Επενδύσεων.

Σύμφωνα με το ΣΔΕ , ανάμεσα στις αρμοδιότητές της είναι η συνεργασία με την ΕΥΣΤΑ και το Υπουργείο Υποδομών και Μεταφορών αναφορικά με την ανταλλαγή/ πρόσβαση σε δεδομένα που αφορούν στην ένταξη, τη χρηματοδότηση και τις πληρωμές των έργων ΤΑΑ.

### Ειδική Υπηρεσία Ολοκληρωμένου Πληροφοριακού Συστήματος (ΕΥ ΟΠΣ)

Η ΕΥ ΟΠΣ υπάγεται στην Εθνική Αρχή Συντονισμού της Γενικής Γραμματείας Δημοσίων Επενδύσεων και ΕΣΠΑ του Υπουργείου Ανάπτυξης και Επενδύσεων.

Αναφορικά με τις Δράσεις/ τα Έργα ΤΑΑ, ανάμεσα σε άλλα και σε συνεργασία με την ΕΥΣΤΑ, η ΕΥ ΟΠΣ σχεδιάζει, αναπτύσσει και προσαρμόζει το ΟΠΣ στις απαιτήσεις του ΤΑΑ και μεριμνά για τη δυνατότητα πρόσβασης των χρηστών στη διαχείριση και τον έλεγχο των Δράσεων και των Έργων. Επιπλέον, επεξεργάζεται και αξιοποιεί τα δεδομένα που καταχωρίζονται στο ΟΠΣ ΤΑ με σκοπό την ικανοποίηση απαιτήσεων των χρηστών και την παροχή στατιστικών δεδομένων και παρέχει τη δυνατότητα πρόσβασης των εμπλεκόμενων φορέων σε πληροφορίες σχετικά με συνέργειες ή συμπληρωματικότητα των Δράσεων και των Έργων με άλλα έργα που λαμβάνουν χρηματοδότηση από άλλα Ταμεία που φιλοξενούνται στο ΟΠΣ ΤΑ.

## ****Ανθρώπινοι Πόροι και Εκπαιδευτικές Δράσεις εντός Υπουργείου Υποδομών και Μεταφορών****

Τα στελέχη των ΦΥ και των Υπηρεσιών του Υπουργείου που συμμετέχουν στο σχεδιασμό, την ανάθεση και την υλοποίηση έργων ΤΑΑ του ΥΠΥΜΕ έχουν παρακολουθήσει τις ακόλουθες εκπαιδευτικές διαδικτυακές δράσεις και ημερίδες που διοργάνωσε η ΕΥΣΤΑ:

* Μάρτιος 2023: Ενίσχυση της κατανόησης και εξοικείωσης των εμπλεκόμενων φορέων με το ΣΔΕ ΤΑΑ.
* Απρίλιος 2023: Διαχείριση χαρτοφυλακίου έργων ΤΑΑ.
* Ιούνιος του 2023: Εθνικές Διαδικασίες Ανάκτησης και επιβολής δημοσιονομικών διορθώσεων.
* Μάιος & Ιούνιος 2023 Εκπαίδευση στο ΟΠΣ ΤΑΑ
* Δεκέμβριος 2023 Εκπαίδευση στο ΟΠΣ ΤΑΑ (+).

Επίσης, ο Υπεύθυνος Απάτης για έργα ΤΑΑ του ΥΠΥΜΕ **συμμετέχει στο δίκτυο επικοινωνίας** με τα αρμόδια στελέχη για θέματα απάτης , διαφθοράς και σύγκρουσης συμφερόντων **μέσω της διαδικτυακής πύλης ΕΑΔ/AFCOS** και συμμετείχε **στην 1η συνάντηση συνεργασίας όλων των Υπεύθυνων Απάτης** (24.01.2024), κατά την οποία μεταξύ άλλων παρουσιάστηκε και αναλύθηκε η Μεθοδολογία και το Εργαλείο Αξιολόγησης Κινδύνων Απάτης της ΕΥΣΤΑ

Παράλληλα το ΥΠΥΜΕ στο πλαίσιο της από 14.03.2022 Συμφωνίας Πλαίσιο για την «Παροχή υπηρεσιών Τεχνικού Συμβούλου της Διοίκησης σε διαφορετικά στάδια ωρίμανσης και υλοποίησης των έργων του Υπουργείου» που συνήψε, με την από 09.05.2023 Εκτελεστική Σύμβαση ΕΣ02 έχει αναθέσει σε εξωτερικό Σύμβουλο **υπηρεσίες υποστήριξης του Υπουργείου και των δομών του** στην παρακολούθηση της προόδου των έργων και **στην εκπλήρωση των υποχρεώσεών τους ως δικαιούχων χρηματοδότησης από το ΤΑΑ** .

Στο πλαίσιο των αρμοδιοτήτων του, ο Σύμβουλος, ήδη από την έναρξη παροχής των υπηρεσιών του, πραγματοποίησε και πραγματοποιεί συστηματικά **σε μηνιαία βάση συναντήσεις** με τους ΦΥ και τις Υπηρεσίες / Εποπτευόμενους Φορείς του ΥΠΥΜΕ με σκοπό εκτός των άλλων την έγκαιρη ενημέρωση και υποστήριξη των στελεχών τους για τις υποχρεώσεις που προκύπτουν από το Σχέδιο Διαχείρισης και Ελέγχου του Ταμείου Ανάκαμψης και Ανθεκτικότητας (ΣΔΕ ΤΑΑ) και ειδικότερα των σχετικών απαιτήσεων και υποχρεώσεων που σχετίζονται με την διασφάλιση της μη σύγκρουσης συμφερόντων, την αποφυγή διπλής χρηματοδότησης και την διαχείριση και αντιμετώπιση ενδεχόμενων κινδύνων διαφθοράς και απάτης.

Όσον αφορά την εκπαίδευση και ευαισθητοποίησης του προσωπικού που εμπλέκεται στο σχεδιασμό, ανάθεση, υλοποίηση και διαχείριση των συγχρηματοδοτούμενων έργων /δράσεων ΤΑΑ σχετικά με τη **Στρατηγική κατά της Απάτης**, **την Πολιτική Δεοντολογίας** και **τη σύγκρουση συμφερόντων**, καθώς και για **τη δυνατότητα υποβολής ανώνυμης εμπιστευτικής αναφοράς** για την υπόνοια απάτης/ διαφθοράς/ σύγκρουσης συμφερόντων, το Υπουργείο προτίθεται αμέσως μετά την έγκριση του παρόντος και των συνοδευτικών Διαδικασιών να τα κοινοποιήσει στα στελέχη και τις υπηρεσίες / εποπτευόμενους φορείς του και στη συνέχεια, με τη συνδρομή του Υπεύθυνου Απάτης, **να διοργανώσει σχετικές διαδικτυακές εκπαιδευτικές δράσεις και ημερίδες για την κατανόηση και εξοικείωση του προσωπικού** με τις σχετικές υποχρεώσεις, μέτρα και διαδικασίες.

1. *Για τον πλήρη ορισμό της απάτης εις βάρος των οικονομικών συμφερόντων της Ένωσης βλ. την Οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης, άρθρο 3.* [↑](#footnote-ref-2)
2. *Για τον πλήρη ορισμό της έννοιας των οικονομικών συμφερόντων της Ένωσης βλ. την Οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης, άρθρο 3.* [↑](#footnote-ref-3)
3. *Για τον ορισμό της παρατυπίας, βλ. Κανονισμό (ΕΕ)1303/2013, άρθρο 2* *και Κανονισμό ΕΚ Ευρατομ 2988/1995.*  [↑](#footnote-ref-4)
4. *Θα πρέπει να τονιστεί ότι οι φορείς που έχουν οριστεί στο πλαίσιο του ΣΔΕ δεν μπορούν να χαρακτηρίσουν μια πράξη με τα παραπάνω στοιχεία ως «απάτη», δεδομένου ότι* ***η απάτη είναι νομικός χαρακτηρισμός μιας πράξης βάσει του ποινικού δικαίου, ο οποίος καθορίζεται από δικαστικές αρχές****. Ωστόσο, οι φορείς αυτοί μπορούν να ανιχνεύσουν πραγματικά περιστατικά ή λίαν ύποπτες περιστάσεις που υποδηλώνουν την ύπαρξη παρατυπιών και, κατ’ επέκταση, πιθανής απάτης.* [↑](#footnote-ref-5)
5. *Υποψία ότι μια παρατυπία υποκρύπτει πρόθεση.* [↑](#footnote-ref-6)
6. *Κάθε παρατυπία που οδηγεί στην κίνηση διοικητικής ή δικαστικής διαδικασίας σε εθνικό επίπεδο, ώστε να καθοριστεί η ύπαρξη συμπεριφοράς εκ προθέσεως (δόλου) και ιδίως απάτης, όπως ορίζεται στο άρθρο 1 παράγραφος 1 στοιχείο α) της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία θεσπίστηκε δυνάμει του άρθρου Κ.3 της συνθήκης για την Ευρωπαϊκή Ένωση [Πηγή: Κατ’ εξουσιοδότηση κανονισμός (ΕΚ) για την υποβολή έκθεσης παρατυπιών C(2015) 4539/ 08.07.2015].* [↑](#footnote-ref-7)
7. *COM 2011 293 σχετικά με την προστασία των οικονομικών συμφερόντων της Ευρωπαϊκής Ένωσης με μέσα του ποινικού δικαίου και με διοικητικές έρευνες, COM 2011 308 σχετικά με την καταπολέμηση της δωροδοκίας στην ΕΕ, COM 2007 806 σχετικά με την πρόληψη της απάτης με βάση τα επιχειρησιακά αποτελέσματα, SEC 2001 2029 σχετικά με τη θωράκιση της νομοθεσίας και της διαχείρισης των συμβάσεων κατά της απάτης και COM 2000 358 σχετικά με την προστασία των οικονομικών συμφερόντων των Κοινοτήτων και την καταπολέμηση της απάτης* [↑](#footnote-ref-8)
8. *Το Υπουργείο Υποδομών και Μεταφορών έχει εκδώσει την* ***Πολιτική Δεοντολογίας και Ακεραιότητας*** *η οποία περιλαμβάνει αρχές και κανόνες δεοντολογίας που αφορούν στη λειτουργία του Υπουργείου και αποσκοπούν στην εγγύηση του ηθικού κύρους του λειτουργήματος των στελεχών του ΥΠ.Υ.ΜΕ.* ***Η τήρηση των σχετικών αρχών και των κανόνων είναι υποχρεωτική για όλα τα στελέχη του ΥΠ.Υ.ΜΕ****.* [↑](#footnote-ref-9)
9. *Η Ειδική Υπηρεσία Συντονισμού Ταμείου Ανάκαμψης (ΕΥΣΤΑ) του Υπουργείου Εθνικής Οικονομίας και Οικονομικών είναι υπεύθυνη για τη διαμόρφωση Στρατηγικής για την Καταπολέμηση της Απάτης κατά την υλοποίηση των Δράσεων του Ταμείου Ανάκαμψης και Ανθεκτικότητας. Όπως ορίζεται στην Υ.Α. 119126 ΕΞ 2021 (ΦΕΚ Β’ 4498/2021), η ΕΥΣΤΑ είναι αρμόδια για την παρακολούθηση και τον συντονισμό της υλοποίησης των δράσεων και έργων τα οποία χρηματοδοτούνται με πόρους του ΤΑΑ και συνιστά το αποκλειστικό εθνικό σημείο επικοινωνίας με την Ευρωπαϊκή Επιτροπή για τους σκοπούς του ΤΑΑ.* [↑](#footnote-ref-10)
10. Το κείμενο της Στρατηγικής Καταπολέμησης της απάτης στις Δράσεις του Ταμείου Ανάκαμψης είναι διαθέσιμο στην ιστοσελίδα <https://greece20.gov.gr/stratigiki-kata-tis-apatis/> . [↑](#footnote-ref-11)
11. Σύμφωνα με τον Οδηγό Διαχείρισης Κινδύνων Διαφθοράς και Απάτης της Εθνικής Αρχής Διαφάνειας (<https://aead.gr/publications/manuals/odigos-diaxeirisis-kindinon-diafthoras-kai-apatis>), η ύπαρξη ενός πρωτο­κόλλου αντιμετώπισης περιστατικών διαφθοράς και απάτης τονίζει την αποφασιστικότητα του φορέα να καταπολέμηση ανεπιθύμητα περιστατικά αμέσως μόλις περιέλθουν σε γνώση του. Επιπλέον, το πρωτόκολλο διασφαλίζει την άμεση επιβολή κυρώσεων στους υπεύθυνους, από τα πειθαρχικά όργανα ή/ και την παραπομπή τους στις αρμόδιες εισαγγελικές και δικαστικές αρχές. [↑](#footnote-ref-12)
12. *Σύμφωνα με το Δημοσιονομικό Κανονισμό 2018/1046 και το άρθρο 61,* ***σύγκρουση συμφερόντων*** *υφίσταται όταν η αμερόληπτη και αντικειμενική άσκηση των καθηκόντων δημοσιονομικού παράγοντα ή άλλου προσώπου, …….., υπονομεύεται από οικογενειακούς ή συναισθηματικούς λόγους ή από πολιτικούς ή εθνικούς δεσμούς, από οικονομικό συμφέρον ή από οποιοδήποτε άλλο άμεσο ή έμμεσο προσωπικό συμφέρον.* [↑](#footnote-ref-13)
13. *Σχετικά η Διαδικασία Δ.10 του ΣΔΕ ΤΑΑ* [↑](#footnote-ref-14)
14. *Το Εργαλείο Αξιολόγησης (Fraud Risk Assessment Tool) επικαιροποιήθηκε και αποτελεί τμήμα της Μεθοδολογίας Αξιολόγησης Κινδύνων Απάτης της ΕΥΣΤΑ (2.0), όπως εγκρίθηκε με την υπ’ αριθμ. 131695/21.09.2023 απόφαση του Διοικητή της. Ενδεικτικά, οι κίνδυνοι που σχετίζονται με λειτουργικές περιοχές/ διεργασίες του Υπουργείου Υποδομών και Μεταφορών αναφέρονται στο Παράρτημα της Διαδικασίας Δ.13 Αξιολόγηση Κινδύνων Απάτης.* [↑](#footnote-ref-15)
15. *Σύμφωνα τον Κανονισμό 2021/241 του Ευρωπαϊκού Κοινοβουλίου και του Συμβουλίου για τη θέσπιση του Μηχανισμού Ανάκαμψης και Ανθεκτικότητας και το άρθρο 9 (Προσθετικότητα και συμπληρωματική χρηματοδότηση) η στήριξη στο πλαίσιο του μηχανισμού παρέχεται επιπρόσθετα στη στήριξη που παρέχεται στο πλαίσιο άλλων προγραμμάτων και μέσων της Ένωσης. Έργα μεταρρυθμίσεων και επενδύσεις μπορούν να λαμβάνουν στήριξη από άλλα προγράμματα και μέσα της Ένωσης, υπό την προϋπόθεση ότι η εν λόγω στήριξη δεν καλύπτει τις ίδιες δαπάνες.* [↑](#footnote-ref-16)
16. *Βλ. υποσημείωση 10.* [↑](#footnote-ref-17)
17. Ο ρόλος και οι αρμοδιότητες του Υπεύθυνου Απάτης αναλύεται κατωτέρω. [↑](#footnote-ref-18)
18. *Βλ. σχετικά Διαδικασία Δ.12 Εξέταση Ενδείξεων Απάτης του ΣΔΕ ΤΑΑ* [↑](#footnote-ref-19)
19. *Βλ. σχετικά Διαδικασία Δ13 Αξιολόγηση Κινδύνων Απάτης του ΣΔΕ ΤΑΑ* [↑](#footnote-ref-20)
20. *Το Υπουργείο Υποδομών και Μεταφορών δύναται να είναι και ο φορέας υλοποίησης δράσης/ έργου. Ο φορέας υλοποίησης ενδέχεται να διαφέρει για κάθε ένα από τα έργα της εκάστοτε δράσης, ενώ δύναται να αναθέτει μέρος ή το σύνολο της άσκησης των αρμοδιοτήτων σε τρίτο.* [↑](#footnote-ref-21)
21. *Το Εργαλείο Αξιολόγησης επικαιροποιήθηκε και αποτελεί τμήμα της Μεθοδολογίας Αξιολόγησης Κινδύνων Απάτης της ΕΥΣΤΑ.* [↑](#footnote-ref-22)
22. *Η ηλεκτρονική πλατφόρμα της ΕΑΔ δημιουργήθηκε προκειμένου να ενισχυθεί ο συντονισμός των εθνικών φορέων και υπηρεσιών καταπολέμησης της απάτης και είναι διαθέσιμη στην ιστοσελίδα* [*https://afcos.aead.gr/wp-login.php?redirect\_to=%2F*](https://afcos.aead.gr/wp-login.php?redirect_to=%2F) *.* [↑](#footnote-ref-23)
23. *Σύμφωνα με το Ν. 4795/2022 οι φορείς που εμπίπτουν στο πεδίο εφαρμογής του νόμου υποχρεούνται να τηρούν Μητρώο Κινδύνων στο οποίο καταγράφονται οι αναγνωρισμένοι κίνδυνοι του φορέα, το επίπεδο αξιολόγησής τους, οι υφιστάμενες δικλίδες ελέγχου, οι πρόσθετες δικλίδες ελέγχου, οι υπεύθυνοι διαχείρισής τους καθώς και οι κίνδυνοι διαφθοράς και απάτης.* [↑](#footnote-ref-24)
24. *Ο Ν. 4990/2022 αφορά στην ίδρυση συστήματος εσωτερικής και εξωτερικής αναφοράς παραβιάσεων ενωσιακού δικαίου, την προστασία των προσώπων που αναφέρουν τις εν λόγω παραβιάσεις και την οργάνωση της διαδικασίας υποβολής, παραλαβής και παρακολούθησης των αναφορών. Σύμφωνα με το νόμο αυτό, η εσωτερική αναφορά υποβάλλεται στον Υ.Π.Π.Α. του Υπουργείου, ενώ η εξωτερική αναφορά υποβάλλεται στην Εθνική Αρχή Διαφάνειας.* [↑](#footnote-ref-25)
25. *Για την αναλυτική περιγραφή των αρμοδιοτήτων του Υ.Π.Π.Α. βλ. Ν. 4990/2022.* [↑](#footnote-ref-26)
26. *Βλ. υποσημείωση 8 σχετικά με την Πολιτική Δεοντολογίας και Ακεραιότητας που έχει εκδώσει το ΥΠ.Υ.ΜΕ*. [↑](#footnote-ref-27)
27. Βλ. παραπομπή 15. [↑](#footnote-ref-28)
28. Σύμφωνα με το Νόμο 4990/2022 και το άρθρο 12 σχετικά με τη διαδικασία υποβολής εξωτερικής αναφοράς. [↑](#footnote-ref-29)
29. Η υποβολή καταγγελίας γίνεται στην ιστοσελίδα <https://aead.gr/complaints/> . [↑](#footnote-ref-30)
30. Ν. 4820/2021 ΦΕΚ Α’ 130/23-07-2021, Κεφάλαιο Β’ Έλεγχος Μηχανισμού Ανάκαμψης και Ανθεκτικότητας και άλλες επείγουσες ρυθμίσεις του Υπουργείου Οικονομικών, άρθρα 189 έως και 193 αυτού [↑](#footnote-ref-31)